cyanic-selkie/wikianc huggingface dataset:
গো-বগ
প্ৰজনন
প্ৰজনন কালত মতা গো-বগে গছত মাইকী জনীক আকৰ্ষিত কৰিবলৈ বিভিন্ন ধৰণৰ প্ৰদৰ্শন যেনে গছৰ ডালি কঁপাই আৰু আকাশলৈ টোঁৱাই ঠৌঁট নচুৱায়। এনে প্ৰদৰ্শনৰ চাৰি বা পাঁচদিনৰ ভিতৰত ইযোৰ পাতে। প্ৰতিটো ঋতুতে ই লগৰীয়া সলায়।
গো-বগৰ বাহটো গছ বা জোপোহাত ডাল-পাতেৰে সাজে। মতা-মাইকী উভয়ে বাহ সজাত অংশ লয়। এবাৰত এটাৰ পৰা পাঁচটা পৰ্যন্ত কণী পাৰে। কণীৰ বৰণ শেঁতা নীলা-বগা বৰণৰ হয়। ২৩ দিন পৰ্যন্ত মতা-মাইকী দুয়ো মিলি উমনি দিয়ে।
মানুহৰ সৈতে সম্পৰ্ক
গো-বগ সততে চকুত পৰা বাবে মানুহৰ বাবে ই পৰিচিত চৰাইৰ প্ৰজাতি। ইয়াক প্ৰধানকৈ গৰুৰ পিঠিত উঠি থাকি ইয়াৰ দেহৰ পৰা পৰজীৱী আঁতৰ কৰাৰ বাবে জনা যায়। এই কাৰণতে ইয়াৰ নামো গো-বগ ৰূপে জনাজাত হৈ পৰিল। মানুহৰ সৈতে বসবাস কৰিবলৈ নিজকে অভিযোজিত কৰাৰ বাবে ইয়াৰ বিস্তৃতি অধিক দ্ৰুত হৈছে।
স্থিতি
গো-বগ বহুলভাৱে বিস্তৃত আৰু বিশ্ব জুৰি ইয়াৰ জনসংখ্যা প্ৰায় ৩.৮-৬.৭ মিলিয়ন বুলি ধাৰণা কৰা হৈছে। এনেবোৰ কাৰণতে আই. ইউ চি এনে ইয়াক সংকটৰ পৰা মুক্ত বুলি স্বীকৃতি দিছে।
বাহ্যিক সংযোগ
শ্ৰেণী:বক শ্ৰেণী:জীৱবিজ্ঞান
লাটুমণি লতা
লাটুমণি লতা (বৈজ্ঞানিক নাম: Abrus precatorius; আন নাম: Gunja, Jequirity, Crab's Eye, Rosary Pea, John Crow Bead, Precatory bean, Indian Licorice, Akar Saga, Giddee Giddee বা ত্ৰিনিদাদ আৰু টবেগ'ৰ Jumbie Bead) এজোপা পাতল, চিৰহৰিৎ লতা গছ। ই বৃক্ষ, জোপোহা আদি গছত বগায়। ই এবিধ ছিৰা ফল (legume) যুক্ত, দীঘলীয়া যৌগিক পত্ৰযুক্ত (pinnate-leafleted) উদ্ভিদ।
গছজোপাৰ গুটিবোৰ দেখাত অত্যন্ত আকৰ্ষণীয় আৰু কেতিয়াবা ইয়াক পাৰকিউশ্যন বাদ্যযন্ত্ৰত (percussion instruments) ব্যৱহাৰ কৰা হয়। এব্ৰিন (abrin) অৰ উপস্থিতিৰ হেতুকে এইবোৰ বিষাক্ত। ই ইন্দোনেছিয়াৰ স্থানীয় আৰু ক্ৰান্তীয় জলবায়ুত গজে। ই প্ৰায়েই অপতৃণ হৈ উঠাৰ প্ৰৱণতাসম্পন্ন।
বিষক্ৰিয়া
এব্ৰিন (abrin) নামৰ বিষাক্ত যোগবিধ এবিধ (protein dimer), ইয়াৰ A আৰ B নামৰ দুটা প্ৰটিন (protein) উপাংশ (Protein subunit) আছে। B শিকলি (chain) ডালে কোষ বেৰৰ (cell membrane) কোনো কোনো (transport protein) লগত বন্ধনীযুক্ত হৈ বিষবিধক কোষৰ ভিতৰলৈ পৰিবাহিত কৰায়। কোষৰ ভিতৰত সোমোৱাৰ পাছত A শিকলিডালে ৰাইব'জমৰ (ribosome) 26S উপাংশক নিষ্ক্ৰিয় কৰি কোষৰ প্ৰটিন ছিন্থেছিছ (protein synthesis) ব্যাহত কৰে। এব্ৰিনৰ এটা অণুৱেই ১,৫০০ পৰ্য্যন্ত ৰাইব'জমক নিষ্ক্ৰিয় কৰিব পাৰে।
বিষক্ৰিয়াৰ লক্ষণসমূহ ৰিচিন (ricin) ’ৰ সৈতে একে, প্ৰভেদ এয়ে যে এব্ৰিন প্ৰায় দুগুণ বেছি শক্তিশালী। এব্ৰিনৰ মাৰক পৰিমাণ ৰিচিনতকৈ প্ৰায় ৭৫ গুণ কম। মানুহৰ ক্ষেত্ৰত এই পৰিমাণ ০.১-১ মাইক্ৰগ্ৰাম/কিল’ গ্ৰাম। গুটি গোটকৈয়ে খালে হোৱা বিষক্ৰিয়াৰ প্ৰত্যক্ষ প্ৰমাণ (clinical finding) নাথাকে, কাৰণ ডাঠ খোলাৰ গুটিবোৰ পাচনতন্ত্ৰৰ মাজেৰে তেনেকৈয়ে পাৰ হৈ যায়।
তামিল ভাষাত kudri mani আৰু তেলুগু ভাষাত guru ginja বোলা Abrus precatoriusক সিদ্ধ ঔষধত (Siddha medicine) হিচাবে পুৰণি কালৰে পৰা ব্যৱহৃত হৈ আহিছে। তামিল সিদ্ধসকলে (Siddhars) উদ্ভিদৰ বিষ আৰু ইহঁতৰ বিভিন্ন শুদ্ধিকৰণ (suththi seythal) প্ৰক্ৰিয়াৰ বিষয়ে জানিছিল।
২০১২ চনৰ মাৰ্চত ইডেন প্ৰজেক্ট (Eden Project)-ৰ দ্বাৰা ইংলেণ্ডত লাটুমণি গুটি ব্যৱহাৰ কৰা কিছুমান ব্ৰেচলেট ওভোটাই লোৱা হয়।
গছবিধ ঘোঁৰাৰ বাবেও বিষযুক্ত।
ব্যৱহাৰ
লাটুমণি গুটিৰ আকৰ্ষণীয় ৰঙৰ বাবে কোনো কোনো আদিবাসীয়ে ইয়াক অলংকাৰত ব্যৱহাৰ কৰে। গুটিবোৰ সাধাৰণতে লেডীবাগ (ladybug) পোকটোৰ দৰে উজ্জ্বল ৰঙা আৰু ক'লা বৰণীয়া। লাটুমণি গুটিৰ অলংকাৰ তৈয়াৰ কৰাও বিপদজনক হ'ব পাৰে, মালাৰ বাবে গুটি ফুটা কৰোঁতে খোঁচ খাই কাৰিকৰৰ বিষক্ৰিয়া হৈ মৰাৰো উদাহৰণ আছে।
ত্ৰিনিডাডত লাটুমণি গূটিৰ মালা দেও-ভুত খেদাবলৈ আৰু মুখ নালাগিবলৈ (mal-yeux) বা (evil eye) হাত আৰু ভৰিৰ সৰুগাঁঠিত পিন্ধা হয়। তামিলসকলেও লাটুমণি গুটি ব্যৱহাৰ কৰে।
লাটুমণি গুটিৰ ওজন সকলো গুটিৰে ক্ষেত্ৰত প্ৰায় সমান আৰু সোণাৰীসকলে ইয়াৰ ওজনক "ৰতি" বুলি ব্যৱহাৰ কৰে। (৮ ৰতি = ১ মাশ্বা (Masha), ১২ মাশ্বা = ১ তোলা, ১ তোলা = প্ৰায় ১১.৬ গ্ৰাম)
পৰম্পৰাগত ঔষধ
সিদ্ধ আয়ুৰ্বেদত বগা লাটুমণি গুটিৰ তেলক যৌন উত্তেজক বুলি দাবী কৰা হয়। গছৰ পাতৰ চাহপানী (উতলোৱা পানী) জ্বৰ, কাহ আৰু পানীলগাৰ দৰব হিচাবে ব্যৱহাৰ কৰা হয়। বিশাক্ত গুটিবোৰ বিশুদ্ধিকৰণৰ পাচতহে ব্যৱহাৰ কৰা হয়।
নিষ্কাশ সমূহৰ পৰীক্ষাগাৰ অধ্যয়ন
পৰীক্ষাগাৰত এন্দুৰৰ ওপৰত লাটুমণিৰ বিভিন্ন নিষ্কাশৰ পৰীক্ষা কৰা হৈছে যদিও মানুহৰ ওপৰত ইয়াৰ প্ৰভাৱৰ অধ্যয়নৰ তথ্য নাই।
বিভিন্ন ভাষাৰ নাম
বিভিন্ন ভাৰতীয় Abrus precatorius-ক বিভিন্ন নামেৰে জনা যায়:
বাহ্যিক সংযোগ
শ্ৰেণী:লতা
ৰেপাৰ
ৰেপ সংগীত, যাক হিপ-হপ সংগীত বুলিও কোৱা হয়, ১৯৭০ চনত আমেৰিকাৰ আফ্ৰিকান আমেৰিকান আৰু হিস্পানিক সম্প্ৰদায়ৰ পৰা উৎপত্তি হোৱা এটা সংগীতৰ ধাৰা। ৰেপাৰ হৈছে এই শৈলীৰ সংগীতৰ পৰিবেশক, যিয়ে এটা বিটৰ ওপৰত ছন্দময় আৰু ছন্দময় গীতৰ কথা আগবঢ়ায়। ৰেপাৰসকলে তেওঁলোকৰ গীতৰ কথাবোৰ কাহিনী ক’বলৈ, আৱেগ প্ৰকাশ কৰিবলৈ আৰু সামাজিক বিষয়ত মন্তব্য কৰিবলৈ ব্যৱহাৰ কৰে।
ইতিহাস
ৰেপৰ উৎপত্তি আফ্ৰিকান গল্প কোৱা পৰম্পৰা আৰু জামাইকান সংগীতৰ "টোষ্টিং" শৈলীৰ পৰাই অনুসন্ধান কৰিব পাৰি। চুগাৰহিল গেঙৰ প্ৰথমটো পৰিচিত ৰেপ ৰেকৰ্ড "ৰেপাৰছ ডিলাইট" ১৯৭৯ চনত মুক্তি পাইছিল আৰু ই এই ধাৰাটোক জনপ্ৰিয় কৰাত সহায় কৰিছিল। ১৯৮০ চনত ৰেপ সংগীতে মূলসুঁতিৰ মনোযোগ লাভ কৰে আৰু এক উল্লেখযোগ্য সাংস্কৃতিক শক্তিত পৰিণত হয়, ৰান-ডিএমচি, এল এল কুল জে, আৰু পাব্লিক এনিমিৰ দৰে শিল্পীয়ে ব্যৱসায়িক সফলতা লাভ কৰে।
১৯৯০ চনৰ সময়ছোৱাত ৰেপ সংগীতৰ বিকাশ অব্যাহত থাকে, গেংষ্টা ৰেপৰ উত্থান ঘটে, যিয়ে হিংসা, অপৰাধ আৰু ড্ৰাগছ সেৱনৰ বিষয়বস্তুৰ ওপৰত গুৰুত্ব আৰোপ কৰিছিল। এই আন্দোলনত N.W.A, Ice-T, Tupac Shakur আদি শিল্পীয়ে আগৰণুৱা আছিল। কিন্তু আন ৰেপাৰ যেনে এ ট্ৰাইব কল্ড কুৱেষ্ট, ডি লা ছ’ল, দ্য ফাৰ্চাইডে অধিক ইতিবাচক আৰু অন্তৰ্দৃষ্টিসম্পন্ন বিষয়বস্তুৰ ওপৰত গুৰুত্ব আৰোপ কৰিছিল।
২০০০ চনত ৰেপ সংগীত আৰু অধিক বৈচিত্ৰ্যপূৰ্ণ হৈ পৰে, ক্ৰাংক, স্নেপ, ট্ৰেপৰ দৰে উপ-ধাৰাসমূহৰ উত্থানৰ লগে লগে। লিল জন, টি.আই., ইয়ং জিজিৰ দৰে শিল্পীয়ে এই শৈলীসমূহ জনপ্ৰিয় কৰাত সহায় কৰিছিল। শেহতীয়া বছৰবোৰত ৰেপ সংগীতৰ বিকাশ অব্যাহত আছে আৰু ই এক উল্লেখযোগ্য সাংস্কৃতিক শক্তি হৈয়েই আছে, কেণ্ড্ৰিক লামাৰ, জে ক'ল, কাৰ্ডি বিৰ দৰে শিল্পীয়ে সমালোচনাত্মক আৰু বাণিজ্যিক সফলতা লাভ কৰিছে।
শৈলী আৰু কৌশল
ৰেপাৰসকলে সাধাৰণতে এটা বিটৰ ওপৰত পৰিবেশন কৰে, যিটো প্ৰায়ে এজন প্ৰযোজক বা ডিজেয়ে সৃষ্টি কৰে। বিটে ৰেপাৰৰ গীতৰ কথাৰ ভেটি হিচাপে কাম কৰে, যিবোৰ সাধাৰণতে ছন্দময় আৰু ছন্দময় আৰ্হিত প্ৰদান কৰা হয়। ৰেপাৰসকলে তেওঁলোকৰ ছন্দ সৃষ্টি কৰিবলৈ বিভিন্ন কৌশল ব্যৱহাৰ কৰে, য'ত অভ্যন্তৰীণ ছন্দ, আলিটেৰেচন, আৰু এছ'নেন্স আদি অন্তৰ্ভুক্ত।
ৰেপৰ গীতৰ কথাবোৰে প্ৰায়ে ব্যক্তিগত অভিজ্ঞতা, সামাজিক বিষয় আৰু সাম্প্ৰতিক পৰিঘটনাৰ ওপৰত গুৰুত্ব আৰোপ কৰে। কিছুমান ৰেপাৰে তেওঁলোকৰ গীতৰ কথাবোৰ কাল্পনিক কাহিনী ক’বলৈ ব্যৱহাৰ কৰে, আনহাতে কিছুমানে আৱেগ প্ৰকাশ বা সামাজিক আৰু ৰাজনৈতিক বিষয়ত মন্তব্য কৰিবলৈ ব্যৱহাৰ কৰে। বহু ৰেপাৰেও নিজৰ গীতৰ কথাত হাস্যৰসৰ উপাদান অন্তৰ্ভুক্ত কৰে।
উল্লেখযোগ্য ৰেপাৰ
এই ধাৰাটোৰ ইতিহাসত বহুতো উল্লেখযোগ্য ৰেপাৰ আছে। কিছুমান প্ৰভাৱশালী আৰু সফল ৰেপাৰৰ ভিতৰত আছে:
উপসংহাৰ
ৰেপ সংগীত আৰু ইয়াৰ পৰিবেশক ৰেপাৰসকলে সংগীত আৰু জনপ্ৰিয় সংস্কৃতিত যথেষ্ট প্ৰভাৱ পেলাইছে। সময়ৰ লগে লগে এই ধাৰাটোৰ বিকাশ ঘটিছে আৰু সংগীত জগতৰ এক সজীৱ আৰু প্ৰভাৱশালী শক্তি হৈয়েই আছে। আমেৰিকাৰ আফ্ৰিকান আমেৰিকান আৰু হিস্পানিক সম্প্ৰদায়ৰ পৰাই ৰেপ সংগীত বিশ্বজুৰি বিয়পি পৰিছে আৰু ই এক বিশ্বব্যাপী পৰিঘটনাত পৰিণত হৈছে।
মচোৱা গোম সাপ
মচোৱা গোম সাপ (Indian rat snake বা dhaman, বৈজ্ঞানিক নাম: Ptyas mucosa) হৈছে দক্ষিণ আৰু দক্ষিণ-পূব এছিয়াত সতকাই দেখা পোৱা এবিধ সাপৰ প্ৰজাতি। মচোৱা গোম সাপ এবিধ ডাঙৰ আকাৰৰ সাপ আৰু ইয়াৰ দেহৰ বৰণ শেঁতা মটিয়াৰ পৰা ক'লাবৰণৰ পৰ্যন্ত হ'ব পাৰে। নগৰীয়া অঞ্চলৰ নিগনিৰ আধিক্য থকা অঞ্চলত এই সাপবিধ সততে দেখিবলৈ পোৱা যায়।
বিৱৰণ
মচোৱা গোম সাপৰ দেহৰ ওপৰভাগ মটিয়া বৰণৰ আৰু দেহৰ পিছৰ অংশত আৰু নেজত ক'লা পথালি আঁচ কিছুমান থাকে। পোৱালি মচোৱা গোম সাপৰ দেহৰ সন্মুখভাগত অস্পষ্টভাৱে এনে ক'লা বৰণীয়া পথালি আঁচ থাকে। ইয়াৰ দেহৰ তলৰ অংশ হালধীয়া বৰণীয়া।
বিতৰণ
আফগানিস্তান, বাংলাদেশ, ম্যানমাৰ, কম্বোডিয়া, চীণ, ভাৰত, শ্ৰীলংকা, ইণ্ডোনেছিয়া, ইৰাণ, লাওছ, মালয়েছিয়া, নেপাল, পাকিস্তান , টাইৱান, থাইলেণ্ড, ভিয়েটনাম আদি দেশত এই সাপিধ বিস্তৃত হৈ আছে।
আচৰণ
ভাবুকি পালে এই সাপবিধে গোঁজৰাৰ দৰে শব্দ কৰিব পাৰে। বিজ্ঞানীসকলে আই আচৰণটোক ৰাজফেঁটী সাপ ( King Cobra) ৰ অনুকৰণ (mimicry) বুলি ধাৰণা কৰিছে।
লগতে চাওক
শ্ৰেণী:সাপ
অসম ক্ৰিকেট সন্থা ষ্টেডিয়াম
অসম ক্ৰিকেট সন্থা ষ্টেডিয়াম (Assam Cricket Association Stadium), বৰ্ষাপাৰা ক্ৰিকেট ষ্টেডিয়াম বা ড॰ ভূপেন হাজৰিকা ক্ৰিকেট ষ্টেডিয়াম অসমৰ গুৱাহাটীত অৱস্থিত এখন ক্ৰিকেট ষ্টেডিয়াম। এই ষ্টেডিয়ামখনত ঘৰুৱা তথা আন্তঃৰাষ্ট্ৰীয় ক্ৰিকেট খেল অনুষ্ঠিত হয়।
তগৰ
তগৰ (বৈজ্ঞানিক নাম: Gardenia jasminoides) অসমত খুবেই পৰিচিত এক ফুল। এই ফুলৰ মুল বাসস্থান হল এছিয়া। বহু বছৰ পূৰ্বৰ পৰায়ে চীন দেশত ইয়াৰ খেতি কৰা হয়। ১৮ শতিকাৰ পৰাহে এই ফুল ইংৰাজ সকলৰ বাগিচাত স্থান পায়। শুভ্ৰ ফুল আৰু উজ্জ্বল সেউজীয়া পাতেৰে ই এবিধ গুল্মজাতীয় উদ্ভিদ। তগৰ ফুলৰ মুখ্য আকৰ্ষণ হৈছে ইয়াৰ সুন্দৰ গোন্ধ। সেয়ে ইয়াৰ আন এটি নাম হ'ল গন্ধৰাজ। ইংৰাজী ভাষাত ইয়াক Gardenia, Cape Jasmine, Cape Jessamine, Danh-Danh, Jasmin আদি নামেৰে জনা যায়।
নামকৰণ
এজন বিখ্যাত আমেৰিকান প্ৰকৃতিবীদ আলেকজেণ্ডাৰ গাৰ্ডেন (১৭১৩ – ১৭৯১)-ৰ নাম অনুসৰি তগৰ ফুলৰ বৈজ্ঞানিক নামকৰণ কৰা হয়।
বৰ্ণনা
কফি গছ প্ৰজাতিৰ এই চিৰসেউজীয়া উদ্ভিদ ১৫ মিটাৰ পৰ্যন্ত ওখ হয়। সুন্দৰ ফুল আৰু উজ্জ্বল পাতৰ উপৰিও মন মতলীয়া কৰা গোন্ধৰ বাবে তগৰক আলংকাৰিক গছ হিচাপে ফুলনি বা পদূলিত ৰুপন কৰা হয়। ফুলবোৰ সাধাৰণতে বসন্ত কালত ফুলে আৰু কেইবাদিনলৈ সতেজ হৈ থাকে।
অসম ক্ৰিকেট সন্থা ষ্টেডিয়াম
ইতিহাস
২০১৭ চনৰ ১০ অক্টোবৰত, প্ৰথমখন আন্তঃৰাষ্ট্ৰীয় টি২০ ক্ৰিকেট ভাৰত আৰু অষ্ট্ৰেলিয়াৰ মাজত অনুষ্ঠিত হয়। মেচখনত অষ্ট্ৰেলিয়া ৮ উইকেট বিজয়ী হয়। মেচখনত উপস্থিত মুঠ দৰ্শকৰ সংখ্যা আছিল ৩৮,১৩২।
২০১৮ চনৰ ২১ অক্টোবৰত ৱেষ্ট ইণ্ডিছ আৰু ভাৰতৰ মাজত প্ৰথমখন এদিনীয়া আন্তঃৰাষ্ট্ৰীয় খেল অনুষ্ঠিত হৈছিল আৰু ভাৰত এই খেলত ৮ উইকেটৰ ব্যৱধানত বিজয়ী হৈছিল।
তগৰ
ব্যৱহাৰ
তগৰ ফুলৰ পৰা বিভিন্ন সুগন্ধি দ্ৰব্য প্ৰস্তুত কৰা হয়। তদুপৰি ইয়াৰ পৰা এক হালধীয়া ৰঙৰ ৰঞ্জক পদাৰ্থ প্ৰস্তুত কৰা হয়, যি কাপোৰ আৰু খাদ্যত ৰং দিবলৈ ব্যৱহাৰ কৰা হয়।
অসম ক্ৰিকেট সন্থা ষ্টেডিয়াম
ইতিহাস
২০১৯ চনৰ ৪ মাৰ্চৰ পৰা ৯ মাৰ্চলৈ ষ্টেডিয়ামখনত প্ৰথমবাৰৰ বাবে মহিলাৰ এদিনীয়া আন্তঃৰাষ্ট্ৰীয় খেল অনুষ্ঠিত হয়। ইংলেণ্ড আৰু ভাৰতীয় মহিলা ক্ৰিকেট দলৰ মাজত তিনিখন খেল অনুষ্ঠিত হয়; য'ত ইংলেণ্ডে ৩-০ ব্যৱধানত শৃংখলাটোত বিজয়ী হয়।
তগৰ
ব্যৱহাৰ
পৰম্পৰাগত চীনা চিকিৎসা পদ্ধতিত ইয়াৰ গুটি ব্যৱহাৰ কৰা হয়।
বাহ্যিক সংযোগ
শ্ৰেণী:গুল্ম শ্ৰেণী:ফুল
অসম ক্ৰিকেট সন্থা ষ্টেডিয়াম
ইতিহাস
২০২০ চনৰ ৫ জানুৱাৰী তাৰিখত ভাৰত আৰু শ্ৰীলংকাৰ মাজত অনুষ্ঠিত হ'বলগীয়া টি২০ খেলখন প্ৰতিকূল বতৰৰ বাবে বাতিল হয়। ভাৰতে প্ৰথমে টছত জয়ী হৈ আলহী দল শ্ৰীলংকাক বেটিং কৰিবলৈ আমন্ত্ৰণ জনাইছিল। কিন্তু মেচ আৰম্ভ হোৱাৰ ঠিক আগে আগে হোৱা ধাৰাসাৰ বৰষুণৰ বাবে সম্প্ৰতি স্থগিত ৰাগিবলগীয়া হয় মেচখন।
সা-সুবিধা
৪০,০০০ দৰ্শকে একেলগে খেল উপভোগ কৰাৰ সুবিধা থকা এই ষ্টেডিয়ামখন ভাৰতৰ অন্যতম বৃহৎ আৰু অত্যাধুনিক ক্ৰিকেট ষ্টেডিয়াম। ইনডোৰ অনুশীলন ক্ৰিকেট পিট্‌চ, চুইমিং পুল, জীম ইত্যাদি সকলো অত্যাধুনিক সা-সুবিধা ইয়াত উপলব্ধ আছে।
পৰিসংখ্যা
অনুষ্ঠিত মেচ
ৰেকৰ্ড সমূহ
টুৱেন্টি ২০ আন্তঃৰাষ্ট্ৰীয় এদিনীয়া আন্তঃৰাষ্ট্ৰীয়
বাহ্যিক সংযোগ
শ্ৰেণী:ভাৰতত ক্ৰিকেট শ্ৰেণী:ষ্টেডিয়াম শ্ৰেণী:গুৱাহাটী
মালীবৰ সাপ
মালীবৰ সাপ (Indian wolf snake, বৈজ্ঞানিক নাম-Lycodon aulicus) দক্ষিণ এছিয়া আৰু দক্ষিণ-পূব এছিয়াত দেখা পোৱা এবিধ অবিষধৰ (nonvenomous) সাপৰ প্ৰজাতি৷
বিৱৰণ
মালীবৰ সাপৰ দেহৰ দৈৰ্ঘ্য ৫১ ছে:মি: আৰু নেজ ১১ ছে:মি: পৰ্যন্ত দীঘল হয়৷ ঠাইবিশেষে এই সাপবিধৰ দেহৰ বৰণ বেলেগ বেলেগ হোৱা দেখা যায়৷ সাধাৰণতে ই মিহি মটিয়া বা মুগা বৰণীয়া হয়৷
বিতৰণ
মালীবৰ সাপ পাকিস্তান, শ্ৰীলংকা, ভাৰত, নেপাল, ম্যানমাৰ, থাইলেণ্ড, মালয়েছিয়া, ইণ্ডোনেছিয়া, ফিলিপাইনছ আদি দেশত বিস্তৃত হৈ আছে৷ ভাৰতবৰ্ষত ইয়াক সাধাৰণতে হিমালয়ৰ পাদদেশত আৰু অসম, মহাৰাষ্ট্ৰ আদি ৰাজ্যত দেখা পোৱা যায়৷
আচৰণ
মালীবৰ সাপ স্বভাৱত নিশাচৰ হয় আৰু দিনৰ ভাগত ই নিষ্ক্ৰিয় হৈ থাকে৷
খাদ্য
এই সাপবিধে ঘাইকৈ জেঠীজাতীয় প্ৰাণী আৰু ভেকুলী আদি খাই জীয়াই থাকে৷
প্ৰজনন
মাইকী মালীবৰ সাপ মতা সাপতকৈ সাধাৰণতে ডাঙৰ আকাৰৰ হয়৷ ইহঁতে বাৰিষাৰ আগে আগে প্ৰজনন কৰে আৰু এবাৰত ৪-১১ টাকৈ কণী পাৰে৷ ছেপ্টেম্বৰ-অক্টোবৰ মাহৰ ভিতৰত কণী ফুঁটি পোৱালি জগে৷
বাহ্যিক সংযোগ
শ্ৰেণী:সাপ শ্ৰেণী:জীৱবিজ্ঞান
ননী বৰপূজাৰী
ননী বৰপূজাৰী (Noni Borpuzari) অসমৰ এজন চিত্ৰশিল্পী। অসম তথা ভাৰতৰ বিভিন্ন ঠাইৰ লগতে বিভিন্ন দেশত আন্তৰ্জাতিক স্তৰত তেওঁৰ ছবি প্ৰদৰ্শিত হৈছে। শিল্পী প্ৰণৱ বৰুৱাৰপৰা চিত্ৰকলাৰ প্ৰাথমিক জ্ঞান লাভ কৰা বৰপূজাৰীয়ে তেওঁৰ শিল্পকৰ্মৰ বাবে 'এন ই টিভি জনতাৰ বাছনি বঁটা', 'প্ৰণৱ বৰুৱা জীৱনজোৰা সাধনা বঁটা' আৰু বিষ্ণু ৰাভা বঁটা লাভ কৰে। শিল্পীগৰাকী আমেৰিকা যুক্তৰাষ্ট্ৰৰ মিছৌৰীত অৱস্থিত আন্তৰ্জাতিক শিল্প সংস্থা 'দ্য প্ৰিণ্ট কনছৰিয়াম'ৰ সদস্য তথা ভাৰতীয় প্ৰতিনিধি। সত্তৰৰ দশকৰ মাজভাগত অঁকা তেওঁৰ 'কাউৰী ডকোঁৱা' (স্কেয়াৰ-ক্ৰ) শীৰ্ষক ছবিলানিৰ বাবে তেওঁ বিশেষভাৱে পৰিচিত।
শিক্ষা
দেউতাকৰ চাকৰিসূত্ৰে বৰপূজাৰীয়ে শৈশৱ আৰু কৈশোৰৰ সময়ছোৱা শ্বিলঙত কটায়। তেওঁ শ্বিলং বিদ্যালয়ত শিক্ষাজীৱন আৰম্ভ কৰে আৰু পিছলৈ শংকৰদেৱ কলেজত পঢ়া-শুনা কৰে। এই সময়ছোৱাত তেওঁ চিত্ৰাংকন প্ৰতিযোগিতাসমূহত ভাগ লোৱাৰ লগতে নিজৰ ছবিৰ দুখন একক প্ৰদৰ্শনী অনুষ্ঠিত কৰিছিল।
বৰপূজাৰী মহাবিদ্যালয় ক্ৰীড়া বিভাগৰ সম্পাদকো নিৰ্বাচিত হৈছিল।
১৯৮১-৮২ চনত শিল্পীগৰাকীয়ে দিল্লীৰ গাৰহি ষ্টুডিঅ'ত গ্ৰাফিকচৰ এবছৰীয়া এক প্ৰশিক্ষণ লয়। ১৯৮৩ চনত এক জলপানি লাভ কৰি তেওঁ ললিত কলা একাডেমীৰ এবছৰীয়া এক পাঠ্যক্ৰমত অংশ লয়।
কৰ্মজীৱন
প্ৰথমাৱস্থাত বৰপূজাৰীয়ে গুৱাহাটীত থাকি আলোচনী, উপন্যাস আদিৰ বেটুপাত, ইলাষ্ট্ৰেছন, নক্সা আদিৰ কাম কৰি ৰং-তুলিকা আৰু কেনভাছৰ বাবে অৰ্থ যোগাৰ কৰিছিল। ১৯৭৬ চনত তেওঁ গুৱাহাটী আৰ্টিষ্ট গীল্ডৰ সৈতে জড়িত হয়। সত্তৰৰ দশকতে তেওঁ 'কাউৰী ডকোঁৱা' (স্কেয়াৰ-ক্ৰ) শীৰ্ষক এলানি ছবি আঁকে আৰু গ্ৰাফিক্স মাধ্যমতো এনে প্ৰিণ্ট নিৰ্মাণ কৰে। সেই সময়তে তেওঁ অসম চৰকাৰৰ পশুপালন বিভাগৰ চাকৰিত যোগদান কৰে।
১৯৭৯ চনত শিল্পী ভবেশ স্যানালৰ সহযোগত দিল্লীৰ লিটল থিয়েটাৰ গেলেৰীত এখন একক চিত্ৰ প্ৰদৰ্শনী পাতে। ১৯৮১-৮২ চনত বৰপূজাৰীয়ে দিল্লীৰ গাৰহি ষ্টুডিঅ'ত এবছৰীয়া গ্ৰাফিকচৰ এক প্ৰশিক্ষণ লয়। ১৯৮২ চনত নেপালৰ নেপাল এছ'চিয়েশ্যন অৱ ফাইন আৰ্টছৰ আমন্ত্ৰণক্ৰমে সেই দেশত এক চাৰিদিনীয়া প্ৰদৰ্শনীত যোগ দিয়ে। ১৯৮৩ চনত অসম চৰকাৰৰ এক জলপানি পাই তেওঁ ললিত কলা একাডেমীৰ এক এবছৰীয়া পাঠ্যক্ৰম গ্ৰহণ কৰে। একে বছৰতে তেওঁ ইউনিভাৰ্চিটী অফ ছাউদাৰ্ণ কেলফৰ্ণিয়াত 'ইণ্টাৰনেচনেল আৰ্টিষ্ট ইন ৰেচিদেন্স' হিচাপে অংশগ্ৰহণ কৰে। ইয়াৰ পিছতে তেওঁ চানডিয়েগ' ষ্টেট ইউনিভাৰ্চিটীৰ এক প্ৰিণ্ট মেকিং কৰ্মশালাত প্ৰশিক্ষক হিচাপে অংশ লয়। ১৯৮৩ চনৰপৰা ১৯৮৬ চনলৈকে বৰপূজাৰীয়ে ভাৰতকে ধৰি স্পেইন, আমেৰিকা আৰু বাংলাদেশৰ বিভিন্ন ঠাইৰ চিত্ৰ আৰু প্ৰিণ্টৰ প্ৰদৰ্শনীত যোগদান কৰে।
১৯৯১ চনত তেওঁ কানাডাৰ বাঁফ চেণ্টাৰৰ তিনিমহীয়া আন্তঃৰাষ্ট্ৰীয় কৰ্মশালাত অংশ লয়। এক বছৰতে শিল্পীগৰাকীয়ে আমেৰিকাৰ মিছৌৰীত অৱস্থিত আন্তৰ্জাতিক শিল্প সংস্থা 'দ্য প্ৰিণ্ট কনছৰিয়াম'ৰ সদস্য পদ লাভ কৰে।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমৰ চিত্ৰশিল্পী
ডেভিদ (মাইকেলেঞ্জেল')
ডেভিদ হ'ল ইটালীৰ শিল্পী মাইকেলেঞ্জেল'ৰ দ্বাৰা নিৰ্মিত পৃথিবীৰ বিখ্যাত ভাস্কৰ্যবোৰৰ ভিতৰত অন্যতম এটা মূৰ্তি। ১৫০৪ চনত ফ্লোৰেন্সত ইয়াক স্থাপন কৰা হয়। কান্ধত কেটেপা লৈ যুদ্ধৰ বাবে সাজু হৈ থকা এজন ডেকা ল'ৰা হিচাবে প্ৰতিষ্ঠা কৰা ডেভিদক শৰীৰবিজ্ঞানৰ ফালৰ পৰাও সম্পূৰ্ণ শুদ্ধ জোখত নিৰ্মাণ কৰা হৈছিল।
শ্ৰেণী:ভাস্কৰ্য
চিফিলিছ
চিফিলিছ (Syphilis) হ’ল এটা যৌনসংগমৰ জৰিয়তে বিয়পা ৰোগ। ট্ৰিপ’নেমা পলিডাম নামৰ বিজাণুৰ পৰা এই ৰোগ হয়।
কাৰণ
চিফিলিছৰ ঘাঁ আন ব্যক্তিক স্পৰ্শৰ যোগেৰে বিয়পে। এই ঘাঁ, পুৰুষৰ লিংগ, মহিলাৰ যোনী, মলদ্বাৰ বা মলভাণ্ডাৰত হয়। এই ঘাঁ ওঠ বা মুখৰ ভিতৰতো হ’ব পাৰে। গৰ্ভৱতী মহিলাৰ চিফিলিছ হ’লে গৰ্ভস্থ শিশুটিৰো এই ৰোগ হ’ব পাৰে। শৌচাগাৰ, কম’ডৰ চিট, দৰ্জাৰ হেণ্ডেল, চুইমিংপুল, গৰম পানীৰ বাথটাব, একেই সাজ-পোছাক পিন্ধিলে বা বাচন ব্যৱহাৰ কৰিলে চিফিলছ নিবিয়পে।
লক্ষণ
চিফিলিছত আক্ৰান্ত বহু লোকৰ বহু বছৰলৈকে কোনো লক্ষণেই দেখা নিদিয়ে। প্ৰাথমিক অৱস্থা:এটা বা বহুত ঘাঁৰ সৃষ্টি হ’লে চিফিলিছৰ প্ৰাথমিক অৱস্থাৰ উমান পোৱা যায়। চিফিলিছৰ সংক্ৰমণ হোৱাৰপৰা ১০-৯০ দিনৰ ভিতৰত প্ৰথম উপসৰ্গ আৰম্ভ হয়(ইয়াৰ গড় দিন ২১)। ঘাঁডোখৰ সাধাৰণতে টান, গোল, সৰু আৰু বেদনাহীন হয়। যি ঠাইৰে চিফিলছ শৰীৰত প্ৰৱেশ কৰে-সেই ঠাইতে সাধাৰণতে ঘাঁ হয়। ঘাঁটো ৩ৰ পৰা ৬ সপ্তাহলৈ থাকে আৰু নিজে নিজে ভাল হৈ যায়। তথাপিও প্ৰাথমিক অৱস্থাত চিকিৎসা নকৰিলে সংক্ৰমণ দ্বিতীয় অৱস্থালৈ গতি কৰে।
দ্বিতীয় অৱস্থা:ছালত গুটি গুটি ওলোৱা আৰু আৱৰণত ঘাঁ সৃষ্টি হ’লে চিফিলিছৰ দ্বিতীয় অৱস্থাৰ আৰম্ভ হয়। এই গুটিবোৰ নখজুৱায়। এই গুটিবোৰ হাতৰ তলুৱা আৰু ভৰিৰ পতাত একেলগে ঠাহ খাই হ’ব পাৰে। এইবোৰ ৰঙচুৱা বা ৰঙচুৱা খৈৰী ৰঙৰ হব পাৰে। শৰীৰত আন ঠাইত আন আঁকাৰতো এই গুটিবোৰ হ’ব পাৰে। এনে গুটি হোৱাৰ উপৰিও জ্বৰ, লিম্ফ গ্ৰন্থি উখহি উঠা, ডিঙি চেৰচেৰাই থকা, চুলি সৰা, মূৰৰ বিষ, শৰীৰৰ ওজন কমি যোৱা, মাংসপেশী টান মাৰি ধৰা, ভাগৰ লগা আদি উপসৰ্গও দেখা যাব পাৰে।
শেষ অৱস্থা:দ্বিতীয় অৱস্থাৰ উপসৰ্গবোৰ নোহোৱা হ’লেই শেষ অৱস্থা (পলম অৱ্স্থা)আৰম্ভ হয়। সঠিক সময়টো ধৰিব পৰা নাযায়। চিফিলিছৰ এই দেৰীকৈ হোৱা পৰ্য্যায়ত শৰীৰৰ ভিতৰৰ অংগ বিশেষকৈ মগজু, স্নায়ু, চকু, হৃদপিণ্ড, তেজ, ধমনী, যকৃত, হাড় আদি লাহে লাহে ক্ষতি হ’বলৈ ধৰে। এই ক্ষতি বহু বছৰৰ পাছতহে বুজিব পৰা যায়। চিফিলিছৰ এই শেষ পৰ্য্যায়ৰ ক্ষতিৰ ফলত মাংস পেশীৰ সঞ্চালনত অসুবিধা, অসাৰ ভাব, অৱশতা, লাহে লাহে দৃষ্টি শক্তি কমি যোৱা আৰু স্মৃতি বিভ্ৰমৰ দৰে উপসৰ্গও দেখা যায়। এই ক্ষতিৰ ফলত আক্ৰান্ত ব্যক্তিৰ মৃত্যুও হ’ব পাৰে।
সংক্ৰমণ
এগৰাকী গৰ্ভৱতী মহিলা কিমান দিন আগৰপৰা চিফিলিছ ৰোগত ভুগিছে তাৰ ওপৰত নিৰ্ভৰ কৰি মৃত শিশু প্ৰসৱ কৰিব নে প্ৰসৱৰ পিছতেই শিশুটিৰ মৃত্যু হ’ব সেইটো ক’ব পৰা যায়। কোনো ধৰণৰ লক্ষণ বা উপসৰ্গ দেখা নিদিয়াকৈয়ো সংক্ৰমিত শিশুৰ জন্ম হ’ব পাৰে। জন্মৰ লগে লগে চিকিৎসা নকৰিলে কেইসপ্তাহমানৰ ভিতৰতে অতি জটিল অৱস্থাৰ সৃষ্টি হ’ব পাৰে। চিকিৎসা নকৰিলে শিশুটিৰ বৃদ্ধিত পলম হোৱা, মৃগীৰোগ বা শিশুটিৰ মৃত্যুও হ’ব পাৰে।
চিফিলিছ আৰু এইচ আই ভি ৰ মাজত সম্পৰ্ক
যৌনাংগত চিফিলিছৰ ঘাঁ থাকিলে, সংগমৰ সময়ত এইচ আই ভিৰ সংক্ৰমণ অতি সহজে হয়। চিফিলিছ থকা ৰোগীৰ এইচ আই ভি সংক্ৰমণৰ সম্ভাৱনা ২ৰ পৰা ৫ গুণ বাঢ়ি যায়।
প্ৰতিৰোধ
এবাৰ চিফিলিছ হোৱাৰ পাছত দ্বিতীয় বাৰ নহ’বৰ বাবে শৰীৰে প্ৰতিৰোধৰ সৃষ্টি নকৰে। সফল চিকিৎসাৰ পাছতো পুনৰ সংক্ৰমণৰ সম্ভাৱনা থাকে। চিফিলিছ নহ’বৰ বাবে অতি সহজ উত্তম উপায় হ’ল যৌন সম্পৰ্ক নকৰা। মদ বা ড্ৰাগছ নোখোৱাটোও চিফিলিছ ৰোধৰ এক উপায়। কিয়নো মাদক দ্ৰব্যৰ ৰাগীতে ক্ষতিকাৰক যৌন কাৰ্য্য সংঘটিত কৰা হয়।
বাহ্যিক সংযোগ
আইএনডিজি দল।
শ্ৰেণী:যৌন সংক্ৰামক ৰোগ
ৰাফতাৰ
ৰাফতাৰ এজন প্ৰখ্যাত ভাৰতীয় ৰেপাৰ, গায়ক আৰু গীতিকাৰ যিয়ে পাঞ্জাবী, হিন্দী, আৰু ইংৰাজী ৰেপৰ অনন্য মিশ্ৰণেৰে ভাৰতীয় সংগীত জগতত যথেষ্ট প্ৰভাৱ পেলাইছে। ১৯৮৮ চনৰ ১৬ নৱেম্বৰত কেৰালাৰ তিৰুৱনন্তপুৰমত দিলিন নাইৰ নামেৰে জন্মগ্ৰহণ কৰা তেখেতৰ মঞ্চনাম ৰাফতাৰে অধিক পৰিচিত। মনোৰঞ্জন জগতত নৃত্যশিল্পী হিচাপে নিজৰ কেৰিয়াৰ আৰম্ভ কৰিছিল, আৰু পিছলৈ সংগীতৰ ফালে মুখ কৰি ভাৰতীয় সংগীত জগতত নিজৰ নাম উজলাইছিল।
প্ৰাথমিক জীৱন আৰু শিক্ষা
পিতৃ সেনাবাহিনীত থকাৰ বাবেই ৰাফতাৰ প্ৰাথমিক শৈশৱ ভাৰতৰ বিভিন্ন প্ৰান্তত কটায়। দেশৰ বিভিন্ন কেন্দ্ৰীয় বিদ্যালয়ত বিদ্যালয়ৰ শিক্ষা সমাপ্ত কৰে। স্কুলীয়া শিক্ষা সমাপ্ত কৰি দিল্লী বিশ্ববিদ্যালয়ৰ পৰা বাণিজ্য শাখাত স্নাতক ডিগ্ৰী লাভ কৰে।
কেৰিয়াৰ
২০০৮ চনত ৰাফতাৰৰ সংগীত কেৰিয়াৰ আৰম্ভ হৈছিল যেতিয়া তেওঁ নগৰীয়া সংগীত গোট "মাফিয়া মুণ্ডীৰ"ত যোগদান কৰিছিল। কিছুদিন তেওঁ বিখ্যাত ৰেপাৰ যো যো হানি সিঙৰ সৈতেও জড়িত আছিল আৰু দুয়ো মিলি "ডপ শ্বপ", "আংগ্ৰেজী বিট", "পাৰ্টি অল নাইট"ৰ দৰে বহুতো হিট গীত সৃষ্টি কৰিছিল। ২০১৩ চনত তেওঁ গোটটো এৰি একক কেৰিয়াৰ আৰম্ভ কৰে। তেওঁৰ প্ৰথম একক গীত "স্বাগ মেৰা দেশী" ব্যাপক হিট হৈছিল আৰু জনসাধাৰণৰ মাজত তৎক্ষণাত হিট হৈছিল।
তাৰ পিছৰ পৰাই ৰাফতাৰে "অল ব্লেক", "ঢাকা ঢাকা", "ডিলি ৱালি বাটচিট", "মেইন ৱাহি হুন"কে ধৰি কেইবাটাও হিট চিংগল মুকলি কৰে। বাদশ্বাহ, গুৰু ৰান্ধৱা, নেহা কক্কাৰ আদি উদ্যোগৰ বহু শীৰ্ষ শিল্পীৰ সৈতেও তেওঁ কাম কৰিছে। সংগীত কেৰিয়াৰৰ উপৰিও ৰাফতাৰে "ডান্স ইণ্ডিয়া ডান্স" আৰু "ইণ্ডিয়াজ গট টেলেণ্ট"ৰ দৰে বিভিন্ন ৰিয়েলিটি শ্ব'ত বিচাৰক হিচাপেও অভিনয় কৰিছে।
কৃতিত্ব আৰু বঁটা
ৰাফতাৰৰ সংগীতে ভাৰতত বহুল প্ৰশংসা লাভ কৰাৰ লগতে তেওঁক কেইবাটাও বঁটা আৰু প্ৰশংসা লাভ কৰিছে। ২০১৮ চনত মিৰ্চি মিউজিক এৱাৰ্ডছত তেওঁ "তোহ ডিশ্বুম" গীতৰ বাবে শ্ৰেষ্ঠ ৰেপ গীতৰ বঁটা লাভ কৰে। সংগীত জগতলৈ আগবঢ়োৱা অৱদানৰ বাবে ২০২১ চনত দাদাচাহেব ফালকে আন্তঃৰাষ্ট্ৰীয় চলচ্চিত্ৰ মহোৎসৱৰ বঁটাও লাভ কৰিছিল।
ব্যক্তিগত জীৱন
দিল্লীৰ ইণ্টেৰিয়ৰ ডিজাইনাৰ কোমল ভোহৰাৰ সৈতে বিবাহপাশত আবদ্ধ হৈছে ৰাফতাৰ। ২০১৬ চনৰ ডিচেম্বৰ মাহত দিল্লীত এক ব্যক্তিগত অনুষ্ঠানত বিবাহপাশত আবদ্ধ হয়।
ছ'চিয়েল মিডিয়াৰ উপস্থিতি
ইনষ্টাগ্ৰাম, টুইটাৰ, ফেচবুকৰ দৰে ছ’চিয়েল মিডিয়া প্লেটফৰ্মত ৰাফতাৰৰ উল্লেখযোগ্য উপস্থিতি আছে। এই প্লেটফৰ্মসমূহত তেওঁ নিয়মিতভাৱে নিজৰ সংগীত আৰু ব্যক্তিগত জীৱনৰ বিষয়ে আপডেট পোষ্ট কৰে আৰু তেওঁৰ অনুগামীসকলে তেওঁৰ স্পষ্ট আৰু পোনপটীয়া ব্যক্তিত্বৰ বাবে তেওঁক আৰাধনা কৰে।
চেভেৰাছ স্নেইপ
উপস্থাপন
শৃংখলাটোৰ সাতোখন গ্ৰন্থতে স্নেইপক গুৰুত্বপূৰ্ণ ৰূপত উপস্থাপন কৰা হৈছে। ফিল'ছফাৰ্চ ষ্ট'ন, চেম্বাৰ অব্ ছিক্ৰেট্ছ আৰু প্ৰিজনাৰ অব্ আজকাবানত চৰিত্ৰটোক নায়ক হেৰী পটাৰৰ আটাইতকৈ অপ্ৰিয় শিক্ষকৰ ৰূপত চিত্ৰিত কৰা হৈছে। সুবিধা পালেই তেওঁ হেৰীক শাস্তি দিছে, ঠাট্টা কৰিছে আৰু গ্ৰিফীন্দৰ হাউছৰ নম্বৰ কাটিছে। চতুৰ্থ গ্ৰন্থ গব্লেট অব্ ফায়াৰত ৰাউলিঙে চেভেৰাছ স্নেইপ ক'লা যাদুকৰ ভলডেম'ৰ্টৰ এজন প্ৰাক্তন অনুগামী অৰ্থাৎ ডেথ্ ইটাৰ হোৱাৰ কথা প্ৰকাশ কৰিছে। পঞ্চম গ্ৰন্থ অৰ্ডাৰ অব্ ফিনিক্সত হেৰীয়ে জানিব পাৰিছে যে স্নেইপ ভলডেম'ৰ্ট বিৰোধী এক গোপন সংগঠন অৰ্ডাৰ অব্ ফিনিক্সৰো সদস্য। তাতেই স্নেইপে হেৰীক ভলডেম'ৰ্টৰ সৈতে থকা তাৰ বিপজ্জনক মনঃসংযোগ বিচ্ছিন্ন কৰিবলৈ অক্লোমেঞ্চিৰ শিক্ষা দিছে। পৰৱৰ্ত্তী গ্ৰন্থ হাফ-ব্লাড প্ৰিন্সত চেভেৰাছ স্নেপ এজন 'হাফ-ব্লাড' যাদুকৰ বুলি পোহৰলৈ আহিছে আৰু গ্ৰন্থখনৰ শেষৰফালে তেওঁ মাৰণ মন্ত্ৰৰে (killing curse avada kedavra) হগৱাৰ্টছৰ প্ৰধান শিক্ষক এলবাছ ডাম্বলডোৰক হত্যা কৰিছে। অন্তিমখন গ্ৰন্থ ডেথ্লী হেল'জত স্নেইপৰ প্ৰকৃত আনুগত্য যে ডাম্বলডোৰৰ প্ৰতিহে আছিল সেই কথা প্ৰকাশ পাইছে। ডাম্বলডোৰৰ অনুৰোধমৰ্মেহে ভলডেম'ৰ্টক আভুৱা ভাৰিবলৈ তেওঁক স্নেইপে হত্যা কৰাৰ কথা পোহৰলৈ আহিছে। পিছত ভলডেম'ৰ্টে পোহনীয়া সাপ নাগিনীৰ হতুৱাই চেভেৰাছক হত্যা কৰিছে। কিন্তু মৃত্যুৰ আগমুহূৰ্ত্তত তেওঁ দি যোৱা এপিয়লা স্মৃতিৰ পৰা হেৰীয়ে জানিব পাৰিছে যে স্নেইপ হেৰীৰ মাক লিলি পটাৰৰ আজীৱন প্ৰেমিক আছিল। লিলিক ভলডেম'ৰ্টে হত্যা কৰাৰ প্ৰতিশোধ ল'বলৈ তেওঁ নিজৰ জীৱন বিপন্ন কৰিয়ো ভলডেম'ৰ্টৰ প্ৰতি মিছাকৈ আনুগত্য দেখুৱাই তেওঁৰ পতনৰ পথ মুকলি কৰি দিছিল। সেইবাবেই পিছত হেৰীয়ে নিজ পুত্ৰৰ আগত চেভেৰাছ স্নেপক 'পৃথিৱীৰ আটাইতকৈ সাহসী মানুহজন' বুলি বৰ্ণাইছে।
যাদুকৰী ক্ষমতা
শৃংখলাটোত লেখিকাই চেভেৰাছ স্নেইপক এজন সুদক্ষ আৰু শক্তিশালী যাদুকৰ হিচাপে বৰ্ণনা কৰিছে। যাদু ৰসায়নৰ শিক্ষক হিচাপে তেওঁ ৱ'ল্ফবেন প'শ্যনৰ (wolfban potion) দৰে অতিশয় কঠিন ঔষধি ৰসায়ন তৈয়াৰ কৰাতো পাৰদৰ্শী । হাফ-ব্লাড প্ৰিন্সত ছাত্ৰ অৱস্থাতে তেওঁ বহুধৰণৰ ক'লা যাদুমন্ত্ৰ উদ্ভাৱন তথা ব্যৱহাৰ কৰাৰ উল্লেখ আছে। অন্যান্য ডেথ্ ইটাৰৰ দৰে স্নেইপো ঝাড়ু অবিহনেই উৰি এঠাইৰ পৰা আন ঠাইলৈ যাবলৈ সক্ষম। অৰ্ডাৰ অব্ ফিনিক্সত বৰ্ণোৱা হৈছে যে তেওঁ আনৰ মনটো পঢ়িব পাৰে (legilimens) আৰু নিজৰ ভাবনাবোৰ আনৰ পৰা সুৰক্ষিত কৰি ৰাখিব পাৰে (occlumens) যি ক্ষমতা ভলডেম'ৰ্টকে আদি কৰি বৰ কমসংখ্যক যাদুকৰৰহে আছে। তেওঁ বহুপৰলৈকে সক্ৰিয় হৈ থকা পেট্ৰ'নাছ (patronus) অৰ্থাৎ বাৰ্তাবাহক তথা প্ৰাণৰক্ষক শক্তি সৃষ্টি কৰাতো সক্ষম ।
চলচ্চিত্ৰ
গ্ৰন্থকেইখনক ডেভিড হেইমেন-এ দিয়া চলচ্চিত্ৰ ৰূপৰ আঠোখনতে প্ৰাপ্তবয়স্ক চেভেৰাছ স্নেইপৰ চৰিত্ৰ ৰূপায়ণত আছিল ব্ৰিটিছ অভিনেতা এলান ৰিকমেন। আনহাতে অৰ্ডাৰ অব্ ফিনিক্সত 'ফ্লেচবেক' অংশত কিশোৰ স্নেইপৰ ভূমিকাত আছিল এলেক হপ্কিন্স। অন্তিমখন চলচ্চিত্ৰত 'ফ্লেচবেক' অংশত আছিল বেনেডিক্ট ক্লাৰ্ক।
বগাপতীয়া খুকুৰী সাপ
বগাপতীয়া খুকুৰী সাপ (light-barred kukri snake, বৈজ্ঞানিক নাম-Oligodon albocinctus) 'Colubridae' পৰিয়ালৰ অন্তৰ্ভুক্ত এবিধ সাপৰ প্ৰজাতি৷ এই সাপবিধ সমগ্ৰ বিশ্বৰ ভিতৰত কেৱল এছিয়াতহে দেখা পোৱা যায় (endemic)৷
বিতৰণ
বগাপতীয়া খুকুৰী সাপ ঘাইকৈ নেপাল, বাংলাদেশ, ভাৰত, ম্যানমাৰ আৰু চীন আদি দেশত বিস্তৃত হৈ আছে৷ ভাৰতবৰ্ষত ইয়াক অসম, অৰুণাচল প্ৰদেশ, মিজোৰাম আদি উত্তৰ-পূৰ্বাঞ্চলৰ ৰাজ্যসমূহত প্ৰধানকৈ দেখা পোৱা যায়৷
ক্লামিডিয়া সংক্ৰমণ
ক্লামিডিয়া সংক্ৰমণ (Chlamydia infection) এবিধ যৌন কাৰ্য্যৰ দ্বাৰা সংক্ৰমিত ৰোগ। ই ক্লামিডিয়া ট্ৰাকোমেটিকছ নামৰ বেক্টেৰিয়াৰ জৰিয়তে হয়। এই বেক্টেৰীয়া পুৰুষ আৰু মহিলা উভয়ৰ দেহলৈ সংক্ৰমিত হব পাৰে এই বেক্টেৰীয়াই মহিলাৰ প্ৰজনন অংগবোৰৰ ক্ষতিসাধন কৰে।
সংক্ৰমণ
যৌনসংগমৰ সময়ত যোনী মুখ আৰু শৌচাগাৰত এই সংক্ৰমণ হ’ব পাৰে। আক্ৰান্ত মাকৰ পৰা প্ৰসৱৰ সময়ত যোনীৰে এই সংক্ৰমণ শিশুৰ দেহলৈ যাব পাৰে। যৌন কাৰ্য্যৰ বাবে সক্ষম সকলো ব্যক্তি এই ৰোগত আক্ৰান্ত হ’ব পাৰে।
উপসৰ্গ
প্ৰথম অৱস্থাত এই বেক্টেৰিয়াই মহিলাৰ যোনী, জৰায়ু মুখ আৰু জৰায়ু নলীত সংক্ৰমণ ঘটাব পাৰে। মহিলাৰ যোনীৰে অস্বাভাৱিক স্ৰাৱ নিৰ্গত হোৱা, আৰু প্ৰস্ৰাৱ কৰোঁতে জ্বলা পোৰা কৰিব পাৰে। সংক্ৰমণ যেতিয়া জৰায়ুৰ পৰা ডিম্বনলীলৈ প্ৰসাৰিত হয়- তেতিয়া কিছুমান মহিলাৰ তলপেট, কঁকাল আদিত বিষ, বমিভাৱ, জ্বৰ, যৌনসংগমৰ সময়ত কষ্ট পোৱা, মাহেকীয়া ঋতুস্ৰাৱৰ মাজৰ সময়খিনিতো তেজ যাব পাৰে। কিছুমান মহিলাৰ কোনো উপসৰ্গই দেখা নিদিয়ে। পুৰুষৰ এই সংক্ৰমণৰ ফলত লিংগৰে জুলীয়া পদাৰ্থৰ নিঃসৰণ আৰু প্ৰস্ৰাৱ কৰাৰ সময়ত জ্বলা পোৰা অনুভূত হ’ব পাৰে। লিংগৰ মুকলি অংশত পোৰণি আৰু খজুৱতি হ’ব পাৰে।
পৰিণাম
এই ৰোগৰ চিকিৎসা নকৰিলে প্ৰজনন অংগ আৰু সামগ্ৰিক শাৰীৰিক স্বাস্থ্যৰ ওপৰত অল্পম্যাদী আৰু দীৰ্ঘম্যাদী ভয়াবহ জটিল অৱস্থাৰ সৃষ্টি হ’ব পাৰে। এনে মহিলাই যৌনসংগমৰ সময়ত এইচ আই ভিৰে সংক্ৰমণ হোৱাৰ সম্ভাৱনা ৫ গুণ বেছি। পুৰুষৰ ক্ষেত্ৰত তেনে বিশেষ জটিলতাই দেখা নিদিয়ে।
প্ৰতিৰোধ
এই সংক্ৰমণ ৰোধৰ একমাত্ৰ উপায় হ’ল যৌনসংগম নকৰা। বা এনে এজন যৌনসংগী বাচি লোৱা-যাৰ কোনো যৌন সংক্ৰমিত ৰোগ নাই।
বাহ্যিক সংযোগ
শ্ৰেণী:ৰোগ শ্ৰেণী:যৌন সংক্ৰামক ৰোগ
পানী বগলী
পানী বগলী (Intermediate Egret বা Median Egret, বা Smaller Egret বা Yellow-billed Egret, বৈজ্ঞানিক নাম-Mesophoyx intermedia) এটা মজলীয়া আকাৰৰ বগলীৰ প্ৰজাতি৷ ই পূব আফ্ৰিকা, দক্ষিণ-পূব এছিয়া আৰু অষ্ট্ৰেলিয়াৰ এটা স্থানীয় চৰাই৷
বিৱৰণ
পানীবগলীৰ দেহৰ আকাৰ বৰ বগ আৰু বামুণ বগলীৰ আকাৰৰ মাজৰ অৰ্থাৎ মধ্যমীয়া হয়৷ ইয়াৰ দেহৰ দৈৰ্ঘ্য ৫৬-৭২ ছে: মি: আৰু ওজন প্ৰায় ৪০০ গ্ৰাম হোৱা দেখা যায়৷ ৷ ইয়াৰ দেহটো বগা ঢকঢকীয়া, ঠেং গাঢ় আৰু ঠোঁট হালধীয়া হয়৷ প্ৰজননৰ কালত পূৰ্ণবয়স্ক পানীবগলীৰ ঠৌঁট ৰঙচুৱা হয়৷ মতা-মাইকী উভয়ে দেখাত একে হয়৷
বৰ বগৰ সৈতে পাৰ্থক্য
প্ৰজনন নোহোৱা কালত আকাৰৰ বাহিৰে দুয়োবিধ প্ৰজাতিৰ বিশেষ পাৰ্থক্য দেখা পোৱা নাযায়৷ অৱশ্যে পানীবগলীৰ ডিঙি আৰু ঠোঁট কিছু চুটি হয়৷ সুক্ষ্মভাৱে লক্ষ্য কৰিলে দেখা যায় যে বৰ বগৰ ঠোঁটৰ মাজত থকা নোমবিহীন আঁচডাল চকুৰ পিছলৈকে থাকে, কিন্তু পানীবগলীৰ এই আঁচডাল চকুৰ তলতে শেষ হয়৷ পানীবগলীয়ে ডিঙি মেলি খাদ্যৰ বাবে জোপ লৈ থাকে৷ বৰ বগ ইয়াতকৈ অধিক ধৈৰ্য্যশীল আৰু ই প্ৰায়ে একাষে মুৰ কৰি এটা চকুৰে চোৱাৰ দৰে কৰি জোপ লয়৷
বামুণ বগলীৰ সৈতে পাৰ্থক্য
বামুণ বগলীৰ ঠেং হালধীয়া আৰু ঠোঁট ক'লা বৰণৰ হোৱা দেখা যায়৷ প্ৰজনন কালত ইহঁতৰ মূৰৰ পৰা বিশেষ ধৰণৰ পাখি ওলায় যিটো পানী বগলীৰ ক্ষেত্ৰত দেখা নাযায়৷
বাসস্থান
গছৰ ওপৰত থাকে ।
খাদ্য
পানী বগলীয়ে সাধাৰণতে পানীৰ পৰা বিভিন্ন ধৰণৰ মাছ, পোক-পতংগ, কেকোঁৰা, ভেকুলী আদি চিকাৰ কৰি খায়৷ ই প্ৰায়ে জোপ লৈ থাকি অগভীৰ পানীত খাদ্যৰ সন্ধান কৰা দেখা পোৱা যায়৷
প্ৰজনন
পানী বগলীয়ে প্ৰায়ে আন জলচৰ চৰাইৰ স'তে বৃহৎ ক'লনী গঠন কৰি বাস কৰে৷ ই গছৰ ডালি-পাত আদিৰে বাহ সাজে৷ এবাৰত ই ২-৫ টাকৈ কণী পাৰে৷
আলোকচিত্ৰৰ ভঁৰাল
শ্ৰেণী:বক শ্ৰেণী:জীৱবিজ্ঞান
সংযুক্ত জনজাতি জাতীয় মুক্তি বাহিনী
সংযুক্ত জনজাতি জাতীয় মুক্তি(ইংৰাজী: United Tribal Nationalist Liberation Front) ভাৰতৰ অসম ৰাজ্যৰ এটা আঞ্চলিক ৰাজনৈতিক দল। সংযুক্ত জনজাতি জাতীয় মুক্তি(চমুকৈ UTNLF) অসম ভৈয়াম জনজাতি পৰিষদৰ পৰা বিভাজিত গোট অসম ভৈয়াম জনজাতি পৰিষদ(প্ৰগতিশীল)ৰ উদ্যোগত ১৯৮৪ চনত গঠিত হৈছিল। সংযুক্ত জনজাতি জাতীয় মুক্তি বাহিনীয়ে অসমৰ বড়ো জনজাতি অধ্যুষিত অঞ্চলসমূহক সামৰি এখন সুকীয়া বড়ো ৰাজ্য গঠনৰ দাবী তুলিছিল।
১৯৯০ চনত সংযুক্ত জনজাতি জাতীয় মুক্তি বাহিনীয়ে বড়ো অঞ্চলত অসমীয়া জনসাধাৰণ আৰু ভাৰতীয় সামৰিক বাহিনীৰ বিৰুদ্ধে হিংসাত্মক আন্দোলন গঢ়ি তুলিছিল।
শ্ৰেণী: অসমৰ ৰাজনৈতিক দল
প্ৰহসন
প্ৰহসন (Farce) হৈছে মঞ্চ বা চলচ্চিত্ৰৰ বাবে ৰচনা কৰা এক ধেমেলীয়া ৰচনা। যাৰ লক্ষ্য কেৱল দৰ্শকক বিমল মনোৰঞ্জন দিয়া। অসম্ভৱ পৰিবেশ, ভুল ভ্ৰান্তিৰে মিছা তৰ্কৰ জাল মেলি মানুহক আমোদ দিয়াই ইয়াৰ লক্ষ্য। ইয়াৰোপৰি শাৰীৰিক বিকৃতি, ইচ্ছাপূৰ্বক উদ্ভত চিন্তা আৰু সঙ্গতিহীন ভাষা-ছন্দৰ ব্যৱহাৰেৰে ইয়াৰ নাটকীয় পৰিবেশ প্ৰদৰ্শন কৰা হয়। চৰিত্ৰ আৰু সংলাপসমূহ প্ৰায়ে কাহিনীৰ অধীন হৈ থাকে আৰু এটা জটিল অৱস্থাৰ মাজত তাৰ ঘটনাটোৱে পথভ্ৰান্ত পথিকৰ দৰে ক্ষিপ্ৰভাৱে গতি কৰে।
ব্যঙ্গ ৰচনাৰ ইতিহাস
বিশুদ্ধ ব্যঙ্গ বা হাস্যৰসাত্মক সাহিত্যৰ জন্ম অসমীয়া সাহিত্যত নতুন। ধৰ্মীয় চিন্তা-চেতনাৰে প্ৰাক বৈষ্ণৱ যুগ বা বৈষ্ণৱ যুগৰ সাহিত্যক আৱদ্ধ কৰি ৰখাৰ বাবে সেই সাহিত্যৰ মাজত আমি বুদ্ধিনিষ্ঠ বা ব্যঙ্গাত্মক হাস্যৰস দেখা নাপাওঁ। যদিও সাহিত্যৰ নৱ ৰসৰ মাজত হাস্যৰস এটা উপাদান আছিল সেই হাস্যৰসক বৈষ্ণৱ কবিসকলে ধৰ্মীয় চেতনাৰে বান্ধি ৰাখিছিল। ভীমচৰিত, শিশুপাল বধ, ৰুক্মিণী হৰণ নাটৰ বেদনিধিৰ চৰিত্ৰ বা কীৰ্তনৰ ঠায়ে ঠায়ে হাস্যৰসৰ উপাদান বিচাৰি পালেও সি লঘুভাৱত আত্মপ্ৰকাশ কৰা নাছিল। অসমীয়া সাহিত্যত প্ৰকৃত হাস্যৰসৰ ঢল আৰম্ভ হয় গুণাভিৰাম বৰুৱা আৰু হেমচন্দ্ৰ বৰুৱাৰ (১৮৭০-১৮৯০) যুগত। “বাক-চাতুৰ্যপূৰ্ণ বুদ্ধিনিষ্ঠ হাস্যৰস (wit), সহানুভূতিপূৰ্ণ কৰুণা মিশ্ৰিত হাস্যৰস (humour) আৰু বিদ্ৰূপাত্মক হাস্যৰস (satire)” এই তিনি শ্ৰেণীৰ হাস্যৰস এই যুগত ৰছিত হয়। অসমীয়া সমাজৰ ভণ্ডামি, গোড়ামি আদিক প্ৰতিফলিত কৰিবলৈ গুণাভিৰাম বৰুৱাই ‘কঠিন শব্দৰ ৰহস্য ব্যাখ্যা’ আৰু হেমচন্দ্ৰ বৰুৱাই ‘বাহিৰে ৰং চং ভিতৰে কোৱাভাতুৰী’ ৰচনা কৰে। প্ৰথম হাস্যৰসাত্মক সাহিত্য হিচাপে ইয়াত অত্যধিক ব্যঙ্গভাৱে বিশুদ্ধ হাস্যৰসৰ সীমা পাৰ কৰি যোৱা দেখা যায়। ওপৰত উল্লেখ কৰা তিনি প্ৰকাৰৰ হাস্যৰসাত্মক ৰচনাৰ উপৰিও আন এক প্ৰকাৰৰ ৰচনা হ’ল 'প্ৰহসন' (farce)।
ব্যঙ্গ ৰচনা আৰু প্ৰহসনৰ মাজত পাৰ্থক্য
ব্যঙ্গ ৰচনা (comedy) আৰু প্ৰহসন (farce)ৰ মাজত এটা চৰিত্ৰ আৰু কাৰ্যগত পাৰ্থক্যও লক্ষ্য কৰা দেখা যায়। "A comedy is a humorous play in which to a actor dominate the action, a farce is a humorous play is which the action dominates the actors." ‘কমেডি’ লিখক এজনৰ সাধাৰণ সমাজ এখনৰ প্ৰতি যি ধৰণৰ দায়িত্ব থাকে ‘প্ৰহসন’ লিখক এজনৰ সেই দায়িত্ব নাথাকে। ইয়াৰ কাহিনী নিজস্ব গতিৰে ধাৱমান হয় আৰু ইয়াৰ নাটকীয়তাই প্ৰধানকৈ দুটা দিশৰ ওপৰত পূৰ্ণতা লাভ কৰে:
অসমীয়া সাহিত্যত প্ৰহসনৰ স্থান
অসমীয়া সাহিত্যত বিশুদ্ধ হাস্যৰসৰ জন্ম হয় ‘ৰসৰাজ’ লক্ষ্মীনাথ বেজবৰুৱাৰ হাতত। ইংৰাজী সাহিত্যৰ আদৰ্শৰে তেওঁ ন ন চিন্তা-চৰ্চ্চাৰে অসমীয়া সাহিত্যলৈ হাস্যৰসৰ আমদানি কৰে। বেজবৰুৱাই অসমীয়া সাহিত্যলৈ হাস্যৰসৰ প্ৰথম ঢল বোৱাই আনে প্ৰহসন (farce) ৰচনাৰ মাধ্যমেৰে। ইয়াৰ জৰিয়তেই তেওঁ অসমীয়া সাহিত্যত বিশুদ্ধ হাস্যৰসৰো জন্ম দিয়ে। বেজবৰুৱাই জোনাকীৰ প্ৰথম বছৰ প্ৰথম সংখ্যাতে (১৮৮৯ চন) ‘লিতিকাই’ প্ৰকাশ কৰে। মুঠ বাৰটা সংখ্যাৰে লিতিকাই এবছৰ ধৰি জোনাকীত প্ৰকাশিত হৈছিল। লিতিকাইৰ পিচতে তেওঁৰ অন্যান্য তিনিখন প্ৰহসন হ’ল পাচনি (১৯১৩), নোমল (১৯১৩) আৰু চিকৰপতি নিকৰপতি (১৯১৩)। বেজবৰুৱাই অসমীয়া লোকসাহিত্যৰ মাজত প্ৰচলিত চাৰিটা সাধুকথাক ইয়াত নিজস্ব শৈলীৰে নাট্যৰূপ দিছে। চাৰিওখন প্ৰহসন আলোচনা কৰিলে এটা কথা লক্ষ্য কৰা যায় যে, জীৱনৰ প্ৰথম সৃষ্টি হিচাপে ‘লিতিকাই’ৰ মাজত যি ধৰণৰ প্ৰহসনৰ বৈশিষ্ট্যসমূহ দেখা যায় আন তিনিখন প্ৰহসনৰ মাজত দেখা নাযায়। পাচনি, নোমল, চিকৰপতি নিকৰপতি ৰচনাৰীতিৰ ফালৰ পৰা উৎকৃষ্ট প্ৰহসন হৈ উঠিব পৰা নাই। ধেমেলীয়া আৰু ব্যঙ্গাত্মক নাটৰ সংমিশ্ৰণত ইয়াক ৰচনা কৰা হৈছে।
তথ্যসূত্ৰ
শ্ৰেণী:সাহিত্য শ্ৰেণী:অসমীয়া সাহিত্য
হোমিঅ’পেথি
আজিৰ পৰা ডেৰ শতিকাৰ আগৰে পৰাই ভাৰতবৰ্ষত হোমিঅ’পেথিৰ প্ৰচলন হৈছিল। দেশত চলি থকা পৰম্পৰাগত ঔষধ আৰু গছৰ শিপাৰ মিশ্ৰণ কৰি প্ৰস্তত কৰা এই ঔষধ ৰাষ্ট্ৰীয় ঔষধ পদ্ধতিসমূহৰ ভিতৰত স্থান পাইছে আৰু এক বৃহৎ সংখ্যক লোকক স্বাস্থ্য যত্ন প্ৰদান কৰাত এক গুৰুত্বপূৰ্ণ ভূমিকা পালন কৰি আহিছে। ৰোগীৰ মানসিক, আবেগিক, আধ্যাত্মিক আৰু শাৰীৰিক স্তৰৰ সকলো দিশ সামগ্ৰিকভাৱে লৈ ৰোগ নিৰাময়ৰ প্ৰচেষ্টা কৰাৰ ফলতেই ইয়াৰ কাৰ্য্যকৰীতাৰ প্ৰমাণ পোৱা যায়।
‘হোমিঅ’পেথি’ নামটো দুটা গ্ৰীক শব্দ লগ লাগি সৃষ্টি হৈছে। ‘হোমইছ’ আৰু ‘পেথছ’। হোমইছ ৰ অৰ্থ হ’ল অনুৰোগ আৰু পেথছৰ অৰ্থ হ’ল ভোগা। হোমিঅ’পেথিৰ সহজ অৰ্থ হ’ল ৰোগটোক এনেধৰণৰ ঔষধ কম পৰিমাণত প্ৰদান কৰা হয় যিয়ে স্বাস্থ্যৱান লোকক সেই পৰিমাণৰ ঔষধ প্ৰদান কৰিলে ৰোগীৰ দৰে লক্ষণসমূহ ফুটি উঠিব। এইটো প্ৰাকৃতিক নিৰাময়ৰ নিয়মৰ ওপৰত প্ৰতিষ্ঠিত। অৰ্থাৎ বিষেৰে বিষ নাশ কৰাৰ দৰে কথা। ১৯ শতিকাৰ আৰম্ভণিতে ডাঃ চামুৱেল হ্যানিমেনে ইয়াৰ বৈজ্ঞানিক ভিত্তি আগবঢ়াইছিল। ইয়াৰ জৰিয়তে দুটা শতিকাৰো অধিক কাল মানৱ জাতিক সেৱা আগবঢ়োৱাৰ পিছত আকস্মিকভাৱে সময়ৰ বিৰাট পৰিৱৰ্তন আহে আৰু ই সময়সাপেক্ষ চিকিৎসা বুলি জনাজাত হয়। ডাঃ হ্যানিমেনে ইয়াক প্ৰাকৃতিক আৰু ভালদৰে পৰিক্ষীত বিজ্ঞানসন্মত মূল ব্যাখ্যা আগবঢ়োৱাৰ ফলতেই আজিও সফলভাৱে এই চিকিৎসা সফল হৈ আছে।
প্ৰতিকাৰসমূহ
হোমিঅ’পেথিত “প্ৰতিকাৰ” শব্দটোৱে প্ৰায়োগিক অৰ্থ বহন কৰে আৰু ইয়াৰ অৰ্থ হ’ল কোনো এজন বিশেষ ৰোগীৰ বাবে বিশেষ ধৰণেৰে ঔষধ প্ৰস্তত কৰা হয়। সাধাৰণতে ব্যৱহাৰ হোৱা প্ৰতিকাৰৰ অৰ্থ “এবিধ ঔষধ বা চিকিৎসা যিয়ে ৰোগ নিৰাময় কৰে বা বিষনাশক হিচাপে কাম কৰে” লগত এই শব্দটোৰ অৰ্থত বিভ্ৰান্ত হব নালাগে।
হোমিঅ’পেথিক চিকিৎসকে ৰোগীক প্ৰতিকাৰৰ বিধান কৰোঁতে দুই ধৰণৰ তথ্যকোষৰ সহায় লয়। এই দুখন হ’ল মাটেৰিয়া মেডিকা আৰু ৰিপাৰ্টোৰিজ। এখন হোমিঅ’পেথিক মাটেৰিয়া মেডিকা হ’ল ব্যক্তিবিশেষৰ লক্ষণসমূহৰ ধৰণৰ বৰ্ণনাৰ লগতে প্ৰতিকাৰ বৰ্ণানুক্ৰম অনুসৰি থকা এখন “ঔষধৰ ছবি পুঠি” আৰু হোমিঅ’পেথিক ৰিপাৰ্টোৰিজ হ’ল ৰোগৰ লক্ষণসমূহৰ উপৰিও বিশেষ লক্ষণৰ প্ৰতিকাৰৰ তালিকা।
হোমিঅ’পেথিক প্ৰতিকাৰৰ বাবে বিভিন্ন পশু, উদ্ভিদ, খনিজ আৰু কৃত্ৰিম উপাদান ব্যৱহাৰ কৰা হয়। উদাহৰণস্বৰূপে, আৰ্চেনিকাম এলবুম (আৰ্চেনিক অক্সাইড), নাট্ৰুম মুৰিকাটিকাম (ছডিয়াম ক্লৰাইড বা সাধাৰণ নিমখ), লাচেচিছ মোটা (এবিধ সাপৰ বিষ), আফিং আৰু থাইৰ’ইডিনম (থাইৰড হৰ্নুম) আদিবোৰ হোমিঅ’পেথিক ঔষধত সন্নিৱিষ্ট হয়। হোমিঅ’পেথিয়ে নচ’দেচ (গ্ৰীক শব্দ নচচ’ৰ পৰা অহা) চিকিৎসাও ব্যৱহাৰ কৰে। ইয়াত বিভিন্ন ৰোগগ্ৰস্ত বা জৈৱিক সামগ্ৰী যেনে শৌচ, মুত্ৰ আৰু শ্বাসতন্ত্ৰৰে নিৰ্গত পদাৰ্থ, তেজ আৰু দেহকলা আদিও ব্যৱহাৰ হয়। হোমিঅ’পেথিক প্ৰতিকাৰসমূহ স্বাস্থ্যৱান নমুনাৰ পৰা তৈয়াৰ কৰা হয় ইয়াক চাৰ্কুদেচ বোলা হয়।
প্ৰস্তুতকৰণ
স্ফটিক আৰু শামুকৰ খোলাৰ দৰে টান আৰু অদ্ৰৱণীয় গোটা বস্তুবোৰ গুড়ি কৰিবলৈ হোমিঅ’পেথি প্ৰতিকাৰত খুন্দনা ব্যৱহাৰ কৰা হয়।
ৰোগৰ প্ৰতিকাৰ প্ৰস্তত কৰিবলৈ হোমিঅ’পেথিক এক বিশেষ ধৰণৰ প্ৰক্ৰিয়া ব্যৱহাৰ কৰা হয় যাক ডায়নামাইজেছন বা পটেনটাইজেছন বোলা হ্য়। এটা উপাদান এলকহল বা পাতন পানীত পনীয়া কৰাৰ পিছত অতি জোৰেৰে নমনীয় পাত্ৰত ভৰাই ১০ বাৰ জোকাৰা হয়। এই প্ৰক্ৰিয়াটোক সুকিউছন বোলা হয়। ৰোগ চিকিৎসা কৰিবলৈ ৰোগৰ লক্ষণসমূহ সৃষ্টি কৰা উপাদানসমূহ ব্যৱহাৰ কৰাত হ্যানিমেনে সমৰ্থন কৰে। কিন্তু এইটো দেখা গৈছে যে এইবোৰ পদাৰ্থই ৰোগৰ লক্ষণসমূহ বেছিকৈ গাঢ় কৰি তোলে, ৰোগীৰ অৱস্থা আৰু অধিক জটিল কৰে আৰু কেতিয়াবা ভয়াবহভাৱে বিষক্ৰিয়া হোৱাৰ কাৰণ হৈ উঠিব পাৰে। সেইহে তেওঁ এই উপাদানসমূহ পাতল কৰি ব্যৱহাৰ কৰিবলৈ অনুমোদন জনায়। হ্যানিমেনে বিশ্বাস কৰে যে সুকিউছনৰ ফলত পাতল উপাদানসমূহৰ জৈৱিক শক্তি সক্ৰিয় হৈ উঠে আৰু ইয়াক শক্তিশালী কৰি তোলে। সুকিউছনত সহায় হোৱাকৈ হ্যানিমেনে এক বিশেষ ধৰণৰ কাঠৰ আহিলা প্ৰস্তত কৰি লৈছিল য’ত এফালে জন্তুৰ ছাল আৰু আনফালে ঘোড়াৰ নোম লগোৱা হৈছিল। অদ্ৰৱণীয় পদাৰ্থ যেনে স্ফটিক আৰু শামুকৰ খোলাসমূহ লেক্ট’জত (ট্ৰাইটুৰেছন)গুড়ি কৰি পনীয়া কৰা হয়।
তৰলীকৰণ
হোমিঅ’পেথিত নিয়মীতভাৱে ৩ ধৰণৰ লেখ মাপাংক ব্যৱহাৰ কৰা হয়। হ্যানিমেনে ছেণ্টিছিমেল বা চি স্কেল প্ৰস্তত কৰিছিল। ইয়াত প্ৰতিটো স্তৰত একোটা উপাদানক ১০০ কাৰকত তৰলীকৃত কৰা হয়। হ্যানিমেনে সমগ্ৰ জীৱনছোৱা চি স্কেলেই ব্যৱহাৰ কৰি ভাল পাইছিল। এটা ২চি তৰলীকৰণ প্ৰক্ৰিয়াত কোনো এটা উপাদানৰ এটা ভাগক ১০০ ভাগলৈ তৰলীকৃত কৰা হয় আৰু ইয়াৰ পিছত ইয়াৰ কিছুমান পনীয়া পদাৰ্থক পুনৰ ১০০ ভাগলৈ তৰলীকৃত কৰা হয়। এটা ৬চি ত ৬ বাৰলৈ তৰলীকৰণ প্ৰক্ৰিয়া চলোৱা হয়। অৰ্থাৎ তৰলীকৃত শেষ অৱস্থাটো পদাৰ্থৰ পৰ্য্যায় হয় ১০০−৬=১০−১২ অৰ্থাৎ পদাৰ্থৰ ১ লাখ কোটিৰ এভাগ হয়গৈ। অতি উচ্চ তৰলীকৰণ ব্যৱস্থাও এই ধৰণেৰে কৰা হয়।
হোমিঅ’পেথিত এটা পদাৰ্থ যিমানেই বেছি পনীয়া হ’ব সিমানেই অধিক সুবিধাজনক বুলি বৰ্ণিত হয় আৰু যিমানেই উপাদানসমূহ তৰল হ’ব সিমানেই ৰোগ নিৰাময়ৰ শক্তিশালী আৰু গভীৰভাৱে কাৰ্য্য কৰিব বুলি ধৰা হয়। বহুবোৰ কাৰণত হ্যানিমেনে ৩০ চি (অৰ্থাৎ ১০৬০গুণ পাতল) পৰ্য্যন্ত পাতল কৰা পোষকতা কৰে। হ্যানিমেনৰ সময়ত প্ৰতিকাৰকসমূহ অনিশ্চিতভাৱে পনীয়া কৰাতো গ্ৰহণযোগ্য আছিল। কাৰণ তেতিয়া কোনো এটা সামগ্ৰীৰ ৰাসায়নিক উপাদান পৰমাণু পৰ্য্যায়তহে চিনাক্ত কৰিব পৰা গৈছিল আৰু ধাৰণা আছিল যে ইয়েই আটাইতকৈ ক্ষুদ্ৰতম অংশ। ১২ চি পৰ্য্যন্ত পাতল কৰা লৈকেহে কোনো এটা উপাদানৰ এটা পৰমাণু থাকিব পাৰে।
প্ৰমাণিতকৰণ
ৰোগীৰ ক্ষেত্ৰত প্ৰতিকাৰসমূহ ব্যৱহাৰ কৰাৰ আগতে হ্যানিমেনে বহু বছৰ ধৰি নিজৰ আৰু আনৰ ওপৰত পৰীক্ষা চলাইছিল। তেওঁৰ পৰীক্ষাসমূহত প্ৰাথমিকভাৱে ৰুগীয়াক প্ৰতিকাৰসমূহ প্ৰদানৰ কথাটো সন্নিৱিষ্ট নাছিল কাৰণ তেওঁ ভাবিছিল যে বহুবোৰ ৰোগৰ বাবে একেধৰণৰ লক্ষ্যণেই ওলায় পৰিব পাৰে সেয়েহে কোনটো প্ৰতিকাৰৰ পৰা কেনে লক্ষণ ওলাব আৰু কোনটো ৰোগৰ বাবে কেনে লক্ষণ ওলাব সেইটো নিৰ্দিষ্টকৈ উলিয়াবলৈ অসুবিধা হ’ব। সেয়েহে পৰীক্ষাসমূহৰ পৰা ৰোগীক আতঁৰাই ৰখা হৈছিল। কোনটো বিশেষ ৰোগৰ বাবে কোনটো প্ৰতিকাৰ উপযুক্ত হ’ব। সেইটো সিদ্ধান্ত লোৱাৰ প্ৰক্ৰিয়াটোক প্ৰমাণিতকৰণ বোলা হয়। এটা হোমিঅ’পেথিক প্ৰমাণিতকৰণ হ’ল এনে এটা পদ্ধতি যাৰ দ্বাৰা হোমিঅ’পেথিক প্ৰতিকাৰবিধ নিৰ্দিষ্ট কৰা হয়।
সক্ৰিয়” উপাদানসমূহ
হোমিঅ’পেথিক প্ৰতিকাৰত ব্যৱহৃত হোৱা উপাদানসমূহৰ তালিকা দেখি ব্যৱহাৰকাৰীয়ে প্ৰকৃততে সেইবোৰ উপাদান আছে নে নাই সেইটো বিশ্বাস কৰাত বিভ্ৰান্ত হ’ব পাৰে। সাধাৰণতে হোমিঅ’পেথিক চিকিৎসাত সক্ৰিয় উপাদানসমূহেৰে প্ৰতিকাৰসমূহ প্ৰস্তত কৰা হয় আৰু ক্ৰমান্বয়ে তৰলীকৃত কৰি গৈ থাকি যিটো সময়ত তাত জৈৱিকভাৱে সক্ৰিয় উপাদান নথকা সময়ত শেষ সামগ্ৰীবিধ প্ৰস্তত কৰা হয়। ব্যৱহৃত উপাদানসমূহৰ তালিকাই সাধাৰণতে সৰ্ব প্ৰথম ব্যৱহৃত সামগ্ৰীসমূহক বুজায়। তলত এটা উদাহৰণ দিয়া হ’ল:
পুষ্প প্ৰতিকাৰ
ৰ’দ পৰা ঠাইত পানী থৈ তাত ফুল ছটিয়াই দি এই প্ৰতিকাৰ প্ৰস্তত কৰিব পৰা যায়। ইয়াৰ ভিতৰত আটাইতকৈ বিখ্যাত প্ৰতিকাৰবিধ হ’ল বেছ ফ্লাৱাৰ ৰিমেডিজ। এইটো চিকিৎসক আৰু হোমিঅ’পেথি বিশেষজ্ঞ এডৱাৰ্ড বেছে প্ৰস্তত কৰিছিল। যদিও এই প্ৰতিকাৰবিধ হোমিঅ’পেথিৰ পৰাই লোৱা হৈছে আৰু প্ৰতিকাৰবিধহে হোমিঅ’পেথিৰ জৈৱ শক্তি বৃদ্ধি কৰাৰ কথা কয় কিন্তু ইয়াক প্ৰস্তত কৰা পদ্ধতি সম্পূৰ্ণ পৃথক। বেছ ফ্লাৱাৰ ৰিমেডিজবিধ অতি মৃদুভাৱে যেনে, প্ৰথমে এটা চৰিয়াৰ পানীত ফুল থৈ ৰদত ৰখা হয় আৰু প্ৰতিকাৰবিধ সুকিউছন কৰা নহয়। এই পুষ্প প্ৰতিকাৰৰ কাৰ্য্যকাৰীতালৈ কোনো ধৰণৰ বৈজ্ঞানিক বা চিকিৎসাগত দৃঢ় প্ৰত্যয় হ’ব পৰা প্ৰমাণ নাই।
ইলেক্ট্ৰ’ হোমিঅ’পেথি
ইলেক্ট্ৰ’ হোমিঅ’পেথি ১৯ শতিকাত হোমিঅ’পেথিৰ লগত বৈদ্যুতিক চিকিৎসা লগ লগাই কৰা চিকিৎসা কৰা হয়।
ৰাষ্ট্ৰীয় হোমিঅ’পেথি প্ৰতিষ্ঠান, কোলকাতা
ৰাষ্ট্ৰীয় হোমিঅ’পেথি প্ৰতিষ্ঠানখন ১৯৭৫ চনৰ ১০ ডিচেম্বৰত ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয়ৰ অধীনত এক স্বতন্ত্ৰ সংস্থা হিচাপে কলিকতাত স্থাপন কৰা হৈছিল। এই প্ৰতিষ্ঠানখনে ১৯৮৭ ৰ পৰা হোমিঅ’পেথিৰ স্নাতক পাঠ্যক্ৰম আৰু ১৯৯৮-৯৯ ৰ পৰা স্নাতকোত্তৰ পাঠ্যক্ৰম আগবঢ়ায় আহিছে। এই প্ৰতিষ্ঠানটো ২০০৩-০৪ লৈকে কলিকতা বিশ্ববিদ্যালয়ৰ অধিভোক্ত হৈ আছিল ২০০৪-০৫ ৰ পৰা পশ্চিমবংগ স্বাস্থ্যবিজ্ঞান বিশ্ববিদ্যালয় অধিবোক্ত হৈ আছে। এই প্ৰতিষ্ঠানে নিয়মীয়াকৈ শিক্ষক আৰু চিকিৎসকৰ বাবে পৰিচিত প্ৰশিক্ষণ পাঠ্যক্ৰমো অনুষ্ঠিত কৰে।
স্নাতক পাঠ্যক্ৰম ৫ বছৰ ৬ মাহৰ (বাধ্যতামূলক এবছৰীয়া ইণ্টাৰ্ণশ্বীপসহ) আৰু স্নাতকোত্তৰ পাঠ্যক্ৰম ৩টা বিষয়ত অৰগানণ্ড অফ মেডিছিন, ৰেপোৰ্ট’ৰী আৰু মাটেৰীয়া মেডিকাত উপলব্ধ। প্ৰতিটো বিষয়ত ৬ খনকৈ আসন আছে।
আয়ুস বিভাগৰ প্ৰকাশন
• ডিজিজ ৱাইজ ইনফৰমেছন ইন আয়ুস চিষ্টেমছ • মাইথ এণ্ড ফেক্টছ এবাউট আয়ুস। • গাইডলাইনছ আৰু আইইচি মেটেৰিয়েলছ ইন আয়ুস।
বাহ্যিক সংযোগ
শ্ৰেণী:চিকিৎসা বিজ্ঞান শ্ৰেণী:হোমিঅ’পেথি
বাঁহ-গোসাঁই উৎসৱ
বাঁহ-গোসাঁই উৎসৱ অসমৰ এটা জনজাতীয় জনগোষ্ঠী শৰণীয়া কছাৰী লোকসকলৰ এক কৃষিমূলক লোক-উৎসৱ।
অসমৰ বাক্সা, বৰপেটা, নলবাৰী, কামৰূপ, বঙাইগাঁও, ওদালগুৰি, দৰং, শোণিতপুৰ, লখিমপুৰ, ধেমাজি, কামৰূপ মহানগৰ, মৰিগাঁও, কোকৰাঝাৰ আদি জিলাত সিঁচৰতি হৈ থকা শৰণীয়া কছাৰীসকলে এই উৎসৱ বাৰ্ষিকভাৱে অনুষ্ঠিত কৰি আহিছে।
তথ্য সংগ্ৰহ
শ্ৰেণী:অসমৰ উৎসৱসমূহ
গনৰিয়া
গনৰিয়া (Gonorrhea) এবিধ যৌনসংগমৰ দ্বাৰা সংক্ৰমিত ৰোগ। নেচেৰিয়া গনৰিয়া নামৰ এবিধ বেক্টেৰিয়াৰপৰা এই ৰোগ হয়। জনন অংগৰ উত্তাপ আৰু আৰ্দ্ৰ ঠাইবোৰত ই অতি সোনকালে বৃদ্ধি পায়। ই মুখ, ডিঙি, চকু আৰু শৌচদ্বাৰতো বৃদ্ধি পাব পাৰে।
সংক্ৰমণ
পুৰুষৰ লিংগ, যোনী, মুখ আৰু শৌচদ্বাৰৰ যোগেৰে গনৰিয়া সংক্ৰমিত হ’ব পাৰে। প্ৰসৱৰ সময়ত মাকৰ পৰা শিশুলৈ এই সংক্ৰমণ হ’ব পাৰে।
লক্ষণ আৰু উপসৰ্গ
যৌন কাৰ্য্যৰ বাবে উপযুক্ত লোকৰ গনৰিয়া হ’ব পাৰে। বেছিভাগ পুৰুষৰে গনৰিয়াৰ কোনো উপসৰ্গই দেখা নিদিয়ে। কিছুমানৰ সংক্ৰমণৰ ২-৫ দিনৰ ভিতৰত কিছুমান উপসৰ্গই দেখা দিব পাৰে। কিছুমানৰ ক্ষেত্ৰত উপসৰ্গ দেখা দিওঁতে ৩০ দিনো লাগিব পাৰে। প্ৰস্ৰাৱ কৰোঁতে জ্বলা পোৰা কৰা, লিংগৰে বগা, হালধীয়া বা সেউজীয়া পদাৰ্থ নিৰ্গত হোৱা, কিছুমানৰ অণ্ডকোষ উখহি উঠা, বিষোৱা আদি উপসৰ্গই দেখা দিয়ে। মহিলাৰ ক্ষেত্ৰত উপসৰ্গবোৰ স্পষ্ট নহয়। প্ৰস্ৰাৱ কৰোঁতে জ্বলা পোৰা বা বিষোৱা, যোনী স্ৰাৱৰ পৰিমাণ বাঢ়ি যোৱা, দুটা ঋতুস্ৰাৱৰ মাজত তেজ যোৱা ইত্যাদিও দেখা দিব পাৰে।
গৰ্ভৱতী মহিলা আৰু শিশুৰ ওপৰত প্ৰভাৱ
গনৰিয়াত আক্ৰান্ত মাকৰপৰা প্ৰসৱৰ সময়ত শিশুটিলৈ গনৰিয়া সংক্ৰমণ হ’ব পাৰে। ইয়াৰ ফলত শিশুটি অন্ধ, যোৰাবোৰৰ বিসংগতি, বা প্ৰাণনাশক তেজ সংক্ৰমণ হ’ব পাৰে। গনৰিয়া নিৰ্ণয় কৰিব পাৰিলে চিকিৎসাৰদ্বাৰা এই জটিলতাবোৰ বহু পৰিমাণে কমাব পৰা যায়। প্ৰয়োজনীয় পৰীক্ষা-নিৰিক্ষা আৰু উপযুক্ত চিকিৎসাৰবাবে গৰ্ভৱতী মহিলাই চিকিৎসকৰ লগত পৰামৰ্শ কৰা উচিত।
প্ৰতিৰোধ
যৌন সংক্ৰামক যি কোনো ৰোগ প্ৰতিৰোধ কৰাৰ একমাত্ৰ সহজ আৰু উত্তম উপায় হ’ল যৌনসংগম নকৰা। অথবা যৌন সংক্ৰমিত ৰোগ নথকা যৌন সংগী এগৰাকী বিচাৰি লোৱা।
বাহ্যিক সংযোগ
শ্ৰেণী:যৌন সংক্ৰামক ৰোগ
দেব (অভিনেতা)
thumb|দেব দীপক অধিকাৰী নামেৰেও পৰিচিত দেব এজন জনপ্ৰিয় ভাৰতীয় বাংলা চলচ্চিত্ৰ অভিনেতা। বহুমুখী অভিনয় দক্ষতা, মনোমোহা ব্যক্তিত্ব, আৰু আকৰ্ষণীয় নৃত্যৰ খোজৰ বাবে তেওঁ সুপৰিচিত।
প্ৰাথমিক জীৱন আৰু কেৰিয়াৰ
১৯৮২ চনৰ ২৫ ডিচেম্বৰত ভাৰতৰ পশ্চিম বংগৰ এখন সৰু চহৰ মহিষাত দেৱৰ জন্ম হৈছিল। বান্দেলৰ পুৰুষোত্তম হাইস্কুলৰ পৰা স্কুলীয়া শিক্ষা সমাপ্ত কৰি পাছলৈ পুনেৰ ভাৰতী বিদ্যাপীঠ বিশ্ববিদ্যালয়ৰ পৰা কম্পিউটাৰ ইঞ্জিনিয়াৰিঙৰ ডিগ্ৰী লাভ কৰে।
দেৱৰ অভিনয়ৰ প্ৰতি আকৰ্ষণ কম বয়সৰ পৰাই আৰম্ভ হৈছিল, আৰু তেওঁ ছবিৰ ক্ষেত্ৰখনত খোজ দিয়াৰ আগতে মডেল হিচাপে নিজৰ কেৰিয়াৰ আৰম্ভ কৰিছিল। ২০০৫ চনত সমালোচকৰ প্ৰশংসা লাভ কৰা "অগ্নিসপথ" ছবিৰ জৰিয়তে তেওঁ অভিনয়ত আত্মপ্ৰকাশ কৰে। ইয়াৰ পিছত তেওঁ আন কেইবাখনো বাংলা ছবিত অভিনয় কৰে, য'ত "আই লাভ ইউ", "চিৰোদিনী তুমি জে অমৰ", "প্ৰেমাৰ কাহিনী" আদিয়ে ব্যৱসায়িকভাৱে হিট ছবি লাভ কৰিছিল আৰু বাংলা চলচ্চিত্ৰ জগতৰ জনপ্ৰিয় অভিনেতা হিচাপে তেওঁক প্ৰতিষ্ঠা কৰিছিল।
কেৰিয়াৰ ব্ৰেকথ্ৰু
২০০৯ চনত দেৱৰ কেৰিয়াৰে নতুন উচ্চতা লাভ কৰে যেতিয়া তেওঁ সমালোচকৰ প্ৰশংসিত ছবি "চেলেঞ্জ"ত অভিনয় কৰে, যিখন ছবিয়ে ব্যৱসায়িকভাৱে সফলতা লাভ কৰে। ছবিখনত অভিনয় কৰি শ্ৰেষ্ঠ অভিনেতাৰ আনন্দলোক বঁটাও লাভ কৰে।
তাৰ পিছত দেৱে "পাগলু", "খোকা ৪২০", "বস্তুশাপ"কে ধৰি আন কেইবাখনো হিট ছবিত অভিনয় কৰে। "চালবাজ" আৰু "পাছৱৰ্ড"কে ধৰি হিন্দী ছবিতো অভিনয় কৰিছে।
অভিনয়ৰ উপৰিও দেৱ এজন প্ৰতিভাৱান গায়ক আৰু "অ শোনা" আৰু "দেখো দেখো চাম্প"কে ধৰি কেইবাটাও জনপ্ৰিয় বাংলা গীতত কণ্ঠদান কৰিছে।
কৃতিত্বসমূহ
দেৱে অভিনয়ৰ বাবে আনন্দলোক বঁটা, বংগ চলচ্চিত্ৰ সাংবাদিক সন্থাৰ বঁটা, কলাকাৰ বঁটাকে ধৰি কেইবাটাও বঁটা লাভ কৰিছে। ২০১৩ আৰু ২০১৪ চনত ফৰ্বছ ইণ্ডিয়াৰ চেলিব্ৰিটি ১০০ তালিকাতো তেওঁৰ নাম আছিল।
ব্যক্তিগত জীৱন
দেৱ এজন ব্যক্তিগত ব্যক্তি আৰু তেওঁ নিজৰ ব্যক্তিগত জীৱন সংবাদ মাধ্যমৰ পৰা আঁতৰাই ৰাখিছে। তেওঁৰ বিবাহ ৰুক্মিণী মৈত্ৰৰ সৈতে, যি এগৰাকী জনপ্ৰিয় বাঙালী অভিনেত্ৰীও।
আদুৰ গোপালকৃষ্ণন
আদুৰ গোপালকৃষ্ণন (Adoor Gopalakrishnan) এজন ভাৰতীয় চিত্ৰনিৰ্মাতা, চিত্ৰনাট্যকাৰ আৰু প্ৰযোজক। নামজ্বলা ভাৰতীয় চলচ্চিত্ৰ নিৰ্মাতা সকলৰ ভিতৰত তেওঁ অন্যতম। ৭০ৰ দশকত নিজৰ প্ৰথমখন চিনেমা স্বয়ম্বৰম নিৰ্মাণেৰে গোপালকৃষ্ণনে মালয়ালম চিনেমাত এক নতুন ঢৌৰ সৃষ্টি কৰিছিল। পাঁচ দশকতকৈও অধিক সময় চিনেমা নিৰ্মাণত ব্যস্ত থাকি আদুৰে আজি পৰ্যন্ত ১২খন চিনেমা নিৰ্মাণ কৰিছে। তেওঁৰ ছবিসমূহ মালয়ালম ভাষাত নিৰ্মিত আৰু ছবিসমূহত প্ৰায়ে কেৰালাৰ সমাজ আৰু সংস্কৃতি বৰ্ণিত হৈছে। তেওঁৰ প্ৰায় সকলোবোৰ ছবিয়েই ভেনিচ, কাঁন আৰু টৰণ্টো আন্তৰ্জাতিক চিলচ্চিত্ৰ মহোৎসৱত প্ৰদৰ্শিত হৈছে। আন্তৰ্জাতিক চিনেমা জগতত আদুৰ গোপালকৃষ্ণনৰ নাম সত্যজিৎ ৰায়, মৃণাল সেনৰ সৈতে একেলগে লোৱা হয়।
জন্ম আৰু ব্যক্তিগত জীৱন
কেৰালাৰ আদুৰ চহৰৰ মান্নাডি গাঁৱত ১৯৪১ চনৰ ৩ জুলাই তাৰিখে গোপালকৃষ্ণনৰ জন্ম হয়। তেওঁৰ দেউতাকৰ নাম আছিল মাধৱন উন্নীথন আৰু মাক মৌত্তাথু গৌৰী কুঞ্জম্মা। সাতোটা ভাই-ভনীৰ ভিতৰত গোপালকৃষ্ণন আছিল ষষ্ঠ। তেওঁৰ ন বছৰ বয়সত মাক- দেউতাকৰ বিবাহ বিচ্ছেদ হয় আৰু তেওঁ মাকৰ সৈতে থাকিবলৈ লয়। গৌৰী কুঞ্জম্মাৰ পৰিয়ালটি আছিল অতি সুসংস্কৃতিবান। সেয়ে গোপালকৃষ্ণনে সৰুৰেপৰা এটা সুস্থ সাংস্কৃতিক বাতাবৰণত ডাঙৰ-দীঘল হোৱাৰ সুবিধা পায়। ৮ বছৰ বয়সত এখন অপেছাদাৰী নাটকত অভিনয়েৰে তেওঁ শিল্পী জীৱনৰ পাতনি মেলে। পিছত তেওঁ অভিনয় এৰি লেখা-মেলা আৰু নিৰ্দেশনা কৰিবলৈ লয় আৰু আদুৰ নামেৰে বহুকেইখন নাটক লিখে আৰু পৰিচালনা কৰে। জন্মতে তেওঁৰ নাম গোপালকৃষ্ণন উন্নীথন ৰখা হৈছিল যদিও আদুৰ নামেৰে বহুকেইখন সফল নাটকৰ নাট্যকাৰ হোৱাৰ বাবে জনসমাজত তেওঁ এই নামেৰে পৰিচিতি লাভ কৰে। ১৯৬১ চনত আদুৰে অৰ্থনীতি বিজ্ঞান, ৰাজনীতি বিজ্ঞান আৰু পাব্লিক প্ৰশাসনত গান্ধীগ্ৰাম ৰুৰেল ইনষ্টিটিউটৰপৰা স্নাতক ডিগ্ৰী লয় আৰু এজন চৰকাৰী বিষয়া ৰূপে তামিলনাডুৰ দিন্দিগালত কাৰ্যনিৰ্বাহ কৰে। এইখিনি সময়তে তেওঁ পুনেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত চিত্ৰনাট্য লেখনৰ পাঠ্যক্ৰমৰ বিজ্ঞাপন দেখে আৰু ১৯৬২ চনত চাকৰি এৰি এই পাঠ্যক্ৰমত নামভৰ্তি কৰে। ভাৰত চৰকাৰৰ স্কলাৰশ্বিপসহ ১৯৬৫ চনত তেওঁ এই পাঠ্যক্ৰম শেষ কৰে আৰু কেৰালালৈ উভতি গৈ তেওঁৰ সহপাঠী আৰু বন্ধুবৰ্গৰ সৈতে লগ-লাগি তাত চিত্ৰলেখা ফিল্ম চ'ছাইটি আৰু চলচ্চিত্ৰ সহকৰণ সংঘ আৰম্ভ কৰে। এইটো আছিল কেৰালাৰ প্ৰথমটো চলচ্চিত্ৰ উদ্যোগ। এই উদ্যোগটোৰ উদ্দেশ্য আছিল ক’পাৰেটিভ চেক্টৰত ছবিৰ প্ৰযোজনা, পৰিৱেশন আৰু প্ৰদৰ্শনী পতা।
তেওঁ প্ৰায় ১১খন চিনেমা তথা ত্ৰিশখন চুটি ছবি আৰু তথ্যচিত্ৰৰ চিত্ৰনাট্য লিখে আৰু পৰিচালনা কৰে আৰু ১৭ বাৰকৈ ৰাষ্ট্ৰীয় আৰু ৰাজ্যিক চলচ্চিত্ৰ বঁটা লাভ কৰে।
১৯৭২ চনৰ ১৩ ছেপ্টেম্বৰত সুনন্দাৰ সৈতে গোপালকৃষ্ণনৰ বিয়া হয় আৰু তেওঁলোকে কেৰালাৰ তিৰুৱনন্থপুৰম (ত্ৰিবান্দম)ত স্থায়ীভাৱে বসবাস কৰিবলৈ লয়। ১৯৭৩ চনত তেওঁলোকৰ ছোৱালী অস্বতীৰ জন্ম হয় আৰু ২০১৫ চনত দুৰাৰোগ্য ৰোগত ভুগি সুনন্দাৰ মৃত্যু হয়। অস্বতী এগৰাকী আই পি এছ বিষয়া (অসম কেডাৰ, ২০০০ বেটচ্‌) আৰু তেওঁ ২০১০ চনৰপৰা মুম্বাই পুলিচ বিভাগৰ ডেপুটি কমিছনাৰ ৰূপে কৰ্মৰত।
বঁটা আৰু সন্মান
ৰাষ্ট্ৰীয় চলচ্চিত্ৰ বঁটা(সৱিশেষ)
কেৰালা ৰাজ্যিক চলচ্চিত্ৰ বঁটা (সৱিশেষ) শ্ৰেষ্ঠ ছবি
শ্ৰেষ্ঠ পৰিচালক
শ্ৰেষ্ঠ কাহিনী
শ্ৰেষ্ঠ চিত্ৰনাট্য
শ্ৰেষ্ঠ তথ্যচিত্ৰ
শ্ৰেষ্ঠ চুটি ছবি
চিনেমাৰ শ্ৰেষ্ঠ কিতাপ
তেখেতৰ চিনেমাৰ ৰেট্ৰ'স্পেক্টিভ প্ৰদৰ্শিত হয়-
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতৰ চলচ্চিত্ৰ পৰিচালক শ্ৰেণী:দাদাচাহেব ফাল্কে বঁটা বিজয়ী শ্ৰেণী:শ্ৰেষ্ঠ চিত্ৰনাট্যৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:শ্ৰেষ্ঠ পৰিচালকৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:পদ্মশ্ৰী বঁটা বিজয়ী শ্ৰেণী:পদ্মবিভূষণ বঁটা বিজয়ী শ্ৰেণী:কমল কুমাৰী ৰাষ্ট্ৰীয় বঁটা বিজয়ী শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
কাজাখাস্তান
কাজাখাস্তান (কাজাখ্ ভাষা : Қазақстан ক্বজ়ক্ব্‌স্তন্‌ ) মধ্য এছিয়াৰ এক গণতান্ত্ৰিক ৰাষ্ট্ৰ। ই বিশ্বৰ ৯ম বৃহত্তম ৰাষ্ট্ৰ আৰু বৃহত্তম স্থলবেষ্টিত ৰাষ্ট্ৰ। ইয়াৰ উত্তৰে ৰাছিয়া, পূবে চীন, দক্ষিণে কিৰগিজস্তান, উজবেকিস্তান, আৰু তুৰ্কমেনিস্তান আৰু পশ্চিমে কাস্পিয়ান সাগৰ আৰু ৰাছিয়া। কাজাখস্তান প্ৰায় সম্পূৰ্ণভাবে এছিয়া মহাদেশত অৱস্থিত। দেশখনৰ কিছু অংশ য়ুৰাল নদীৰ পশ্চিমে ইউৰোপ মহাদেশত পৰিছে। দেশৰ উত্তৰ অংশত অৱস্থিত আস্তানা নগৰ ইয়াৰ ৰাজধানী।
ৰাজনীতি
কাজাখাস্তানৰ ৰাজনীতি এক ৰাষ্ট্ৰপতি শাসিত গণতন্ত্ৰ। ৰাষ্ট্ৰপতি হল ৰাষ্ট্ৰৰ প্ৰধান। চৰকাৰৰ প্ৰধান ৰাষ্ট্ৰপতি কৰ্তৃক মনোনীত হয়। ৰাষ্ট্ৰৰ সকলো ক্ষমতা চৰকাৰৰ ওপৰত ন্যস্ত। আইন প্ৰণয়নৰ ক্ষমতা চৰকাৰ আৰু দ্বিকাক্ষিক বিধানসভা উভয়ৰ ওপৰত ন্যস্ত।
ভূগোল
300px|thumbnail|left|কাজাখাস্তানৰ মানচিত্ৰ কাজাখাস্তানৰ আয়তন ২.৭ মিলিয়ন বৰ্গকিলোমিটাৰ (১.০৫ মিলিয়ন বৰ্গমাইল), যি দেশখনক পৃথিৱীৰ নবম বৃহত্তম দেশৰ মৰ্যাদা দিছে। কাজাখাস্তান পৃথিৱীৰ বৃহত্তম স্থলভূমি-বেষ্টিত দেশ। ইয়াৰ আয়তন পশ্চিম ইউৰোপৰ আয়তনৰ সমতুল্য।
তথ্য সংগ্ৰহ
শ্ৰেণী:এছিয়াৰ দেশ শ্ৰেণী:ইউৰোপৰ দেশ শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
বঙালী চলচ্চিত্ৰ
বাংলা ছবি, যাক টলিউড ছবি বুলিও কোৱা হয়, বাংলা ভাষাত নিৰ্মিত আৰু মূলতঃ ভাৰতৰ পশ্চিম বংগ ৰাজ্য আৰু চুবুৰীয়া দেশ বাংলাদেশত নিৰ্মিত ছবি। বাংলা ছবিৰ এক চহকী ইতিহাস আছে আৰু সমগ্ৰ বিশ্বৰ বাংলাভাষী জনসাধাৰণৰ সাংস্কৃতিক পৰিচয় গঢ় দিয়াত ই উল্লেখযোগ্য ভূমিকা পালন কৰিছে।
ইতিহাস
বাংলা চিনেমাৰ ইতিহাস ২০ শতিকাৰ আৰম্ভণিৰ পৰাই আৰম্ভ হৈছিল যেতিয়া ১৯১৯ চনত প্ৰথম বাংলা নীৰৱ ছবি "বিলৱামংগল" মুক্তি পাইছিল। এই ছবিখনৰ পৰিচালক ৰুষ্টমজী দোতিৱালাৰ আৰু প্ৰযোজক কলকাতাত নিৰ্মিত মদন থিয়েটাৰ কোম্পানীয়ে। এই ছবিখনে ব্যৱসায়িকভাৱে সফলতা লাভ কৰিছিল, আৰু ইয়াৰ পিছৰ বছৰবোৰত আৰু বহু বাংলা ছবি নিৰ্মাণৰ পথ প্ৰশস্ত কৰিছিল।
বছৰ বছৰ ধৰি বাংলা চিনেমা কেইবাটাও পৰ্যায়ৰ মাজেৰে পাৰ হৈ আহিছে। প্ৰথম পৰ্যায়টো আছিল ১৯১৯ চনৰ পৰা ১৯৩১ চনলৈকে চলি থকা নীৰৱ যুগ। এই সময়ছোৱাত বাঙালী চলচ্চিত্ৰ নিৰ্মাতাসকলে মূলতঃ পৌৰাণিক চলচ্চিত্ৰ, সামাজিক নাটক, সাহিত্যিক ৰচনাৰ অভিযোজন আদি নিৰ্মাণ কৰিছিল।
দ্বিতীয় পৰ্যায়টো আছিল শব্দ যুগ, যিটো ১৯৩১ চনত প্ৰথম বাংলা শব্দ ছবি "জামাই ষষ্ঠী" মুক্তিৰ পৰা আৰম্ভ হৈছিল। এই সময়ছোৱাত কেইবাজনো প্ৰতিভাৱান চলচ্চিত্ৰ নিৰ্মাতা আৰু অভিনেতাৰ উত্থান ঘটিছিল যিসকলে বাংলা চিনেমাৰ আইকন হিচাপে পৰিগণিত হৈছিল। এই সময়ৰ কিছুমান উল্লেখযোগ্য চলচ্চিত্ৰ নিৰ্মাতা আছিল প্ৰমথেশ বৰুৱা, দেবাকী বসু, আৰু নীতিন বসু।
বাংলা চিনেমাৰ তৃতীয় পৰ্যায়টো আছিল ১৯৫০ চনৰ পৰা ১৯৭০ চনলৈকে চলি থকা সোণালী যুগ। এই সময়ছোৱাত বাংলা চিনেমা ইতিহাসৰ কিছুমান স্মৰণীয় ছবি যেনে "পথেৰ পাঁচালী", "অপু সংসাৰ", "জলসঘৰ", "নায়ক" আদিৰ নিৰ্মাণ হৈছিল। এই ছবিসমূহে কেৱল ব্যৱসায়িকভাৱে সফল হোৱাই নহয় সমালোচকৰ প্ৰশংসাও লাভ কৰিছিল আৰু ভাৰতীয় আৰু বিশ্ব চিনেমাত বাংলা চিনেমাক এক উল্লেখযোগ্য শক্তি হিচাপে প্ৰতিষ্ঠা কৰাত সহায় কৰিছিল।
শেহতীয়া বছৰবোৰত বাংলা চিনেমাৰ পুনৰুজ্জীৱন ঘটিছে, কেইবাজনো যুৱক-যুৱতী আৰু প্ৰতিভাৱান চলচ্চিত্ৰ নিৰ্মাতাই চলচ্চিত্ৰ নিৰ্মাণৰ প্ৰতি এক সতেজ দৃষ্টিভংগী আনিছে। "অটোগ্ৰাফ", "চোখৰ বালি", "বেলা চেশ্বে" আদি ছবিয়ে সমালোচকৰ প্ৰশংসা লাভ কৰিছে আৰু দৰ্শকে ভাল সমাদৰ লাভ কৰিছে।
ডাঙৰ প্ৰডাকচন হাউচ
বাংলা ছবি নিৰ্মাণ কৰা কেইবাটাও ডাঙৰ প্ৰডাকচন হাউচ আছে। উল্লেখযোগ্য কিছুমান হ’ল-
এই প্ৰডাকচন হাউচসমূহে যোৱা কিছু বছৰত কিছুমান সফল বাংলা ছবি নিৰ্মাণ কৰিছে।
উল্লেখযোগ্য সঞ্চালকসকল
বাংলা চিনেমাৰ কেইবাজনো উল্লেখযোগ্য পৰিচালক আছে। ইয়াৰে কিছুমান হ’ল-
এই পৰিচালকসকলে বাংলা চিনেমালৈ উল্লেখযোগ্য অৱদান আগবঢ়াইছে আৰু গুৰুত্বপূৰ্ণ সাংস্কৃতিক পৰিঘটনা হিচাপে ইয়াৰ সুনাম প্ৰতিষ্ঠা কৰাত সহায় কৰিছে।
উল্লেখযোগ্য অভিনেতা
বাংলা চিনেমাই ভাৰতীয় আৰু বিশ্ব চিনেমাৰ আইকন হৈ পৰা কেইবাজনো উল্লেখযোগ্য অভিনেতাৰ জন্ম দিছে। উল্লেখযোগ্য অভিনেতা কেইজনমান হ’ল-
এই অভিনেতাসকলে কেৱল বাংলা চিনেমাৰ সফলতাত অৰিহণা যোগোৱাই নহয়, সমগ্ৰ বিশ্বতে বাংলাভাষী জনসাধাৰণৰ সাংস্কৃতিক পৰিচয় প্ৰতিষ্ঠা কৰাত সহায় কৰিছে।
উপসংহাৰ
বাংলা চিনেমাৰ এক চহকী ইতিহাস আছে আৰু বাংলাভাষী জনসাধাৰণৰ সাংস্কৃতিক পৰিচয় গঢ় দিয়াত ই উল্লেখযোগ্য ভূমিকা পালন কৰিছে। বছৰ বছৰ ধৰি বাঙালী চলচ্চিত্ৰ নিৰ্মাতাসকলে ভাৰতীয় আৰু বিশ্ব চিনেমাৰ কিছুমান স্মৰণীয় ছবি নিৰ্মাণ কৰি আহিছে। বাংলা চিনেমাৰ বিকাশ অব্যাহত আছে, কেইবাজনো যুৱ আৰু প্ৰতিভাৱান চলচ্চিত্ৰ নিৰ্মাতাই চলচ্চিত্ৰ নিৰ্মাণৰ প্ৰতি এক সতেজ দৃষ্টিভংগী আনিছে।